text:
पिछला बेर निमन के चरचा भइल रहुवे. चरचा पूरा ना पड़ल काहे कि ओह बात के अउरीओ तरह से देखल जा सकेला. आ आजु ओकरे के दोसरा कोण से देखे के कोशिश करऽतानी.
निमन भा नीक के मतलब होला बढ़िया, उत्तम, अच्छा. निमन भा नीक हमेशा कवनो दोसरा तुलना का हिसाब से देखल जाला. तोहार काम निमन बा कि हमार, तोहार बनावल नीक लागत बा कि हमार. अइसन कबो ना हो सके कि नीक भा निमन सबका ला नीक भा निमन होखो. हमेशा कुछ ना कुछ लोग खातिर कवनो निमन भा नीक बात बाउर हो सकेला आ होखबो करेला. एके तरह के बेवहार खातिर बेटा के शिकायत आ दामाद के बड़ाई त रउरो सभे सुनलही होखब. जवना के बेटी के गुण बतावल जाला उहे पतोहिया के दोस बन जाला. तिखर घाम होखे त माटी के बनावल सामान सुखावे वाला ला निमन रही बाकिर खेती बाड़ी करे वाला बाग बगइचा वाला माली खातिर परेशानी के दिन हो जाला.
एक दिन अपना परिचित से पूछनी कि चाचा बुढ़ापा के देखभाल कइसे होखत बा? अरे का पूछले बाड़ऽ? बेटी दामाद बीच-बीच में आ के देखत-भालत रहेलें सँ. फेर हम पूछनी कि आ बेटा-पतोहू? त कहलन कि ओकनी का बारे में त पूछबे मत करऽ हमेशा अपना बेमार सासे-ससुर के देखे जात रहेलें सँ. एही तरह चाची से पूछनी कि का हाल बा घर परिवार के? पतोहिया त बड़ी गुनगर आइल बिया. कहली कि हँ बबुआ बहुते गुनगर हियऽ? भतार के अपना अंंगुरी पर नचवले रहेले आ बेटा हमार अइसन मउग निकल गइल कि पतोहिया से पूछले बिना कुछ करबे ना करे. फेर जब बेटी दामाद का बारे में पूछनी त कहली कि किस्मत बढ़िया रहुवे कि दामाद नीक भेंटा गइल. बेटी के बहुते मानेला. बिना ओकरा से पूछले कुछउ ना करे. आ बेटीओ मलकिनी बन के रहतिआ.
हम चुपचाप आपन रहता धइनी. जानत रहनी कि चाची से आगे बतियवला से कवनो फायदा ना होखी उलुटे हमरे के घर फोड़वा कहे लगीहें. बाकिर सोचीं कि एके तरह के बेवहार खातिर एक आदमी निमन आ दोसरका के बाउर कइसे कहल जा सकेला. ठीक ओही तरह निमनो दिन का बारे में कहल जा सकेला. जब जनता के निमन दिन आई त कुछ लोग ला जरूरे बाउर दिन हो जाई. ऊ लोग त ओह पुरनका निमन दिन के तिकवत रहि जाई जब करोड़ों अरबों के घोटाला के जीरो-लाॅस (कुछउ नुकसान ना) बतावल जात रहुवे. काम के इज्जति होखे लागे त देहचोरवन के निमन दिन कइसे आई. पुलिस ठीक से काम करे लाग जाव त चोर-चकारन के निमन दिन केने रही? एहसे ई सवाल त हमेशा बनल रही कि निमन दिन केने बा, कब आई. रउऱा ला निमन दिन कुछ अउरे होखे वाला बा हमरा ला कुछ अउरे.
आ जब निमन आ नीक के अतना चरचा कर लिहनी त तनी बाउरो का बारे में बतिया लीहल जाव.
बाउर माने खराब, गुणहीन, स्वादहीन. जइसे कि निमन कुछ खास संदर्भ में निमन होखेला ओइसहीं बाउरो कुछ संदर्भ में बाउर कहाला. निमन आ बाउर हमेशा निमन भा बाउर ना होखे. बाउर कबो कबो मजबूरिओ में बने के पड़ेला. याद आवत बा एगो भोजपुरी कहाउत कि अपना दुख से भइनी बाउर, के कूटी सरकारी चाउर? कहे के मतलब कि अपना मजबूरी में हमरा बाउर बने के पड़ गइल आ एह हालात में कवनो सामाजिक काज हमरा से होखे के उमेद मत करीं.


c: text/html

text:
भउजी हो !
का बबुआ ?
ई का सुनत बानी ?
हमरा डॉगी राजा के भौं भौं. अउर का.
ई कहिया से पोस लिहलू ?
ए बबुआ, सुनले नइखीं कि देखा देखी पुन्न, देखा देखी पाप.
मतलब का ?
मतलब कि बड़का लोगन का घर में एगो डॉगी राजा हमेशा राखल जाला. काहे कि जरुरत पड़ले पर आवे जाए वालन पर, कुछकहे सुने वालन पर भौंकत रहेले सँ आ लोग पजरी ना सटे.
बाकिर भौंके वाला कुकुरन से बढ़िया त हबके वाला कुकुर होले सँ जे सीधे हबक लेले सँ.
बबुआ वइसन डॉगी रखला मे इहो डर होला कि कबो फुरसत में रउरे के मत हबक लेव. ई डॉगी राजा का बारे में हम बढ़िया से पूरा अता पता लगा के रखले बानी. ई दोसरा कवनो काम लायक नइखे बस भँउके लायक बा. सबेरे साँझ दू गो रोटी दे दिहल करीं, दिन भर भँउकत रही.

robotstxt: allowed

filter: keep


text:
आजु जब बतकुच्चन करे बइठनी त मन सरोकार-सरकार-सरकँवासी से सरकत गझिन आ फाँफर पर आ के अटक गइल. सरोकार-सरकार-सरकँवासी पर पहिले बतिया चुकल बानी आ ओकरा के दोहरवला के कवनो जरुरतो नइखे. बाकिर गझिन आ फाँफर के चरचा समय का हिसाबो से फिट बइठत बा. विपक्षी जब रउरा खातिर गझिन जाल बुनत होखसु, त राजनीतिक सूझबूझ एही में बा कि ओह जाल में कवनो ना कवनो फाँफर खोजि के निकल जाईं. आ एकरा ठीक उलटा इहो कहल जा सकेला कि, रउरा हर गझिन तानाबाना का बावजूद कवनो ना कवनो फाँफर अइसन रहिये जाई जवना से राउर असल चेहरा झलकि जाई.
पिछला दिने अइसने भइल जब सभका के टोपी पहिरावे वाला के एक जने टोपी पहिरावे के नाकाम कोशिश कर दिहलन. बड़ा हल्ला मचल कि देखीं ना फलनवा टोपी ना पहिरलसि. बाकिर अगर जे कहीं उ पहिर लिहले रहितन त उहो लोग थपरी बजाइत कि, देखऽ भाई लोग, फलनवा टोपीओ पहिर लिहलसि. जमाना जे बा नू से कि रउरा के तनिको आराम ना लेबे दी. हर हाल में ऊ रउरा पर बीसे साबित होई. आ राउर हालत ओह चाकर के हो जाई जेकरा हुकुम मिलल होखे कि, खड़ा बाड़ऽ त कोड़ऽ, बइठल बाड़ऽ त चिखूरऽ. अब एह गझिन जिनिगी में फाँफर खोजत आम आदमी कहाँ जाव, का करो.
अब एह बतकुच्चन से अतना साफ त होइये गइल कि गझिन का कहाला आ फाँफर का. गझिन जवन घन होखे, जेहमें से सँसरे के जगहा ना मिले. आ फाँफर मतलब गैप, गझिन हालात में मिलल भा लउकल हर अवसर, मौका के कहल जा सकेला. छान्हि में फाँफर होखो त मूंज कतनो गझिन बिछावल गइल रहो, बरखा के पानी टपकबे करी. एही से कहल गइल बा कि, मजबूत से मजबूत जंजीर ओतने मजबूत होला जतना ओह जंजीर के सबले कमजोर वाली कड़ी. लाख सावधानी का बादो रउरा कवनो फाँफर मे पड़ि के नीचे गिर सकीले आ लाख गझिन हालात में अपना मन में उछाह बनल रहि जावो त कवनो ना कवनो फाँफर मिलिये जाई निकले के. एहसे कबो हार मत मानीं. लागल रहीं फाँफर का तलाश में, आ बुनत रहीं अपना लगन आ मेहनत से सफलता के गझिन प्रयास. कहे के मतलब कि सब कुछ देखे वाला के नजरिया पर बा कि, गझिन भा फाँफर हर हाल में ऊ कइसे सफल बनो. आजु अतने.


text:
एक ईश्वर वाद
एकईश्वरवाद या एकेश्वरवाद (अंगरेजी: Monotheism; उच्चारण: मोनोथेइस्म) अइसन बिस्वास हवे जेह में एक ठो ईश्वर के मानल जाला, जे सर्वशक्तिमान होखे आ बिस्व के संचालन करत होखे। आम परिभाषा ईहे हवे की अइसन मत जे एक ईश्वर के माने। ई बहुईश्वरवाद या सर्वेश्वरवाद से अलग या बिपरीत मत हवे, बहुईश्वर वाद में कई ईश्वर भा देवता लोग के मानल जाला जबकि सर्वेश्वरवाद के मान्यता हवे कि सभ कुछ ईश्वर हऽ आ ईश्वरे सभकुछ हवे।
दुनिया के कई गो धर्म आ संप्रदाय, जे एक ठो ईश्वर में बिस्वास करे लें, एकईश्वरवादी धर्म या संप्रदाय कहालें, इनहन में प्रमुख बाड़ें: ईसाई धर्म, इस्लाम, यजीदी मत, हिंदू धर्म के शैव आ वैष्णव मत, बाली देस के हिंदू धर्म आ सिख धर्म अउरी पारसी धर्म।


text:
भोजपुरी फिल्म बने आ ओकरा में आइटम नंबर ना होखे, ई होइये ना सके. आजुकाल्हु के फिलिम अपना कहानी के दम पर कम, आइटम नंबर का चलते बेसी सुर्खी पावत बाड़ी सँ. कुछ लोग के त इहाँ तक मानना बा कि आइटम डांस के बिना फिलिम अधिये होले. लोग थियेटर में मनोरंजन ला जाले, बोर होखे ना. से अगर आइटम नंबर पसंद आ गइल त फिलिम हो गइल हिट, आ ना भइल त गइल पीट ! एही चलते आजु आइटम डांसर के डिमांडो खूब हो गइल बा.
भोजपुरी फिलिमन के नंबर वन आइटम गर्ल संभावना सेठ का बाद यदि केहू एह उपाधि लायक मानल जाला त ऊ हई सीमा सिंह. फिल्म ‘जब केहू दिल में समा जाला’, ‘दाग’, ‘लहरिया लूटा ए राजा जी’, ‘मृत्युंजय’, ‘मार देब गोली केहू ना बोली’, ‘कुरुक्षेत्र’, ‘कर्तव्य’, ‘दुश्मनी’, ‘अपने बेगाने’ वगैरह में अपना आइटम नंबर से लोगन के दिल जीत चुकल सीमा के कहना बा कि ऊ केहू के टक्कर देबे नइखी आइल, बलुक आपन काम देखावे आइल बाड़ी. लोग के अगर उनुकर काम पसन्द आवत बा त इहे उनुकर जीत बावे.
सीमा सिहं कहेली कि शुरुआत में तनी डर लागत रहे बाकिर एक दू गो फिल्म कइला का बाद ई डर अपने आप खतम हो गइल. बाकिर सीमा नइखी चाहत कि ऊ आइटम गर्ल का इमेज में क़ैद हो जासु. बहुत कमे लोग जानत होखी कि ‘चोरवा बनल दामाद’ में सीमा नायिका रहली बाकिर लोग फिलिम के नोटिस ना लिहल. गनीमत इहे रहल कि सीमा आइटम नंबर करत रह गइली. अब सीमा आइटम नंबर करते में आपन इमेज बदलल चाहत बाड़ी. कोशिश बा कि लोग उनुका के एगो सफल अभिनेत्रियो का तरह जाने.
(स्रोत : शशिकान्त सिंह)


text:
भास्कर संवाददाता| मुकेरियां
पत्रकार सरबजीत सिंह सैनी के पिता इंस्पेक्टर राम सिंह वासी महिताबपुर जोकि बीते दिनों स्वर्ग सिधार गए थे, उनका भोग श्री अखंड पाठ साहिब के बाद श्रद्धांजलि समारोह करवाया गया। इस दौरान जत्थेदार रविंदर सिंह, हरबंस सिंह, अमरजीत सिंह, जसप्रीत सिंह, एनएस रामगढ़िया, बलजिंदरपाल सिंह, तरसेम मन्हास, मंगलेश जज, सुनील महंत, बलविंदर सिंह, विक्रमजीत सिंह, आशा सिंह, सुरिंदर सिंह, गुरधियान सिंह, सुखदेव सिंह, हरमनजीत सिंह, जगपाल सिंह, बलजीत सिंह, चन्नी नंद सिंह, प्रिं. गुरदियाल सिंह, सेवा सिंह, सुलखन सिंह, गज्जन सिंह, जगजीत सिंह सिंह, अमरीक सिंह, सुरजीत सिंह, मोहन सिंह, मदन लाल भंडारी, अशोक शर्मा, हरजिंदर सिंह, शिंगारा सिंह, डीएस सैनी, जसमीत सिंह, जगजीत सिंह, हैरी, गुरदीप सिंह, एसएचओ मुकेरियां करनैल सिंह, एएसआई जसबीर सिंह, सतनाम सिंह, जगजीत सिंह, नंद सिंह, प्यारा सिंह, शंभू, सविंदर, जोध, निर्मल, समूह स्टाफ सरकारी सीनियर सेकेंडरी स्कूल महिताबपुर, योगेश सिंह, पुरषोतम, गुरदीप, विनोद, राजिंदर, राजीव, सुदर्शन, अजीत, मंजीत, सचिन, सुभाष, प्रेम, धर्म चंद, जगजीत, राकेश, राजेश, गुरदीप, अनिल, मनोज, रविदत्त, सुरजीत ने श्रद्धा के फूल भेंट किए।
इंस्पेक्टर राम सिंह को श्रद्धांजलि देते नेता गणमान्य।


text:
एक ठो भोजपुरी चुटकला।
एक बेर जंगल के राजा शेर बहुत गहिर गड़हा में गिर गईल।
परेशान होके शेर एहर वोहर देखे लागल,
लेकिन कवनो रास्ता ना लउकल।
तबे उन्हवा पेड़ पर कहीं से एगो बानर आ गईल।
शेरवा के एह हालत में देख के बनरा ओकर मजाक उड़ावे लागल…
“का रे शेरवा, बड़का
राजा बनेले,
अब त तोर अकल ठिकाना आ गईल होई,
अब शिकारी तोरा के मरिहन सन,
तोर खाल निकाल के देवाल पर सजईहन सन..
तोर नोह आ दांत निकाल के दवाई बनईहन सन।”
तबे जवना डाल पर बनरा बईठल रहे, टूट गईल
आ बनरा सीधे शेर क
समनवे गिर गईल।
आ गिरते बनरा कहता-
“माई कसम ऐ दादा, खाली माफ़ी माँगे खातिर कुदनी ह।”
????????
Ekdm new hai share karo..


text:
छठ घाट निर्माण कार्य के लिए शिलान्यास करतीं मुखिया।
पिछरी उत्तरी के दामोदर नदी तट पर होगा निर्माण
भास्कर न्यूज | फुसरो
पिछरी उत्तरी पंचायत के दामोदर नदी तट हिंदुस्तान पुल के समीप 14वें वित्त आयोग मद से छठ घाट निर्माण कार्य का शिलान्यास मुखिया कल्पना देवी ने किया। जय भारती क्लब पिछरी की ओर से यहां छठ घाट निर्माण की मांग की गई थी। मौके पर वार्ड सदस्य मुकेश सिंह, दिलीप दिगार, विनोद साव, प्रकाश महतो, जीतेंद्र सिंह, राजेश साव, गिरिधारी मिश्रा, ठाकुर सिंह, राहुल गुप्ता, जय भारती क्लब के सचिव राजेश कुमार गुप्ता आदि मौजूद रहे।


text:
एगो गप्पी हल । ऊ गप करे में जग जाहिर हल । एक दिन ऊ बजार में टहले गेल । उहाँ एगो हलुआई के दोकान पर बइठल तऽ ऊ कहकई कि "ए गप्पी भाई, एगो गप-सप करऽ ।" तऽ गपिया कहलक कि "दुत्त सार ! गप का करिअउ ? अभी देखलिअउ कि तोर मेहररुआ के चाल करकउ से ऊ रहरिया में चल गेलउ !" ई सुन के हलुअइया बाड़ी ले के दउड़ल । एने ओकर मेहररुआ घरे से निकललई आउ पूछलक कि हमरा हीं के कने गेलन । गपिया कहलक कि "कउन तो एगो रहिया में से मेहरारू चाल करकइन, से चल गेलथुन हे ।" सुन के ऊ झड़ुआ लेलक आउ हुएँ दउड़ल । उहाँ दूनो माउग-भतार रहर में एक दूसर के खोजइत चलइत हथ । खोजइत-खोजइत दूनो रहर के बीच में मिललन, तो मेहररुआ झड़ुआ तनले हे आउ मरदनवा बाड़ी सम्हारले हे । मरदनवा बोलल कि "हम न हली कि दोसर भीर अयले हे ?" मेहररुआ कहलक कि "हमरा गपिया कह देलक कि ऊ दोसरा भीर चल गेलथुन हे ।" तब मरदनवाँ कहलक कि "चल-चल, हमनी आज ओकरे फेर में पड़ गेली । अब गुहे-मूते धांगली हे, से चल के दूनो नदी में नेहा लीहीं ।" दूनो नदी में नेहाय गेलन ।
एने हलुअइया के 'सरवा' पहुँचल तो घरे केकरो न पवलक । उहाँ बइठल गपिया से पूछलक कि हमर बहिनी-बहनोइया कहाँ गेलन हे ? गपिया कहलक कि "ए जी बाबू, तोर बहिनी के गोदिया में एगो भगिना भी हलवऽ न ?" ऊ कहलक कि हाँ । तब गपिया कहलक कि "ओही मर गेलन हे । से ओकरे दूनो गाड़े गेलथुन हे । इहाँ गाँव हव ? कोई न गेलई बाबू ।" एतना सुन के 'सरवा' दउड़लन नदी किनारे आउ मुरद-घटिया पर पहुँचलन । ओहनी दूनो नेहयले आवइत हलन से सरवा देख के जोर-जोर से रोवे लगलन । दूनो नजीक पहुँचलन तो बहनोइया पूछलक कि "तूँ सार काहे ला रोइत हें ?" सरवा कहकई कि "तोर दलनिया पर एगो अदमी कहलक कि भगिनवा मर गेलउ ।" ई सुन के ओहनी कहलन कि "हमनी भी तो ओकरे फेर में पड़ल ही !" फिनों जा के दूरा पर गपिया से पूछलक कि "हमनी से अइसन गप करे ला हलऊ !" गपिया कहलक कि "तू ही न कहलऽ हल, अभी तो गप करलियो हे, सप बाकी हो !"


text:
भई गति साँप छुछुन्दर जइसी
दिल्ली, 26 मई. कांग्रेस के मौजूदा अध्यक्ष राहुल गाँधी आ पुरनकी अध्यक्षा सोनिया गाँधी का मूड़ी पर लटकल नेशनल हेराल्ड गड़बड़ घोटाला के मामिला आजु नाजुक दौर में चहुँप गइल जब दिल्ली के एडिशनल चीफ जुडिशियल मजिस्ट्रेट डॉ स्वामी के दरखास्त करतो उनुका के एह बाति के इजाजत दे दिहलिं कि स्वामी अपना गवाही में ओह कागजातन के पेश कर सकेलें आ ओकनी के संबंधित अधिकारियन के बोलवा के प्रमाणित करा सकेलें. पिछला दू बरीस से अदालती रस्साकसी चलत आवत रहुवे जवना में सोनिया राहुल के वकील स्वामी के विरोध करत रहलें. साथही अदातल इहो कहलसि कि 21 जुलाई से शुरु होखे वाला बहस आ सगरी मामिला एक बरीस का भितरे निपटा लेबे के पड़ी.
असल में भइल ई रहे कि जब दिसम्बर 2015 में दिल्ली हाई कोर्ट सोनिया राहुल के अदालत में हाजिर होखे के आदेश दिहलसि त ओकरा के रोकवावे ला एह लोग के बकील मंडली हड़बड़ी में सुप्रीम कोर्ट में बहुते तरह के दस्तावेज दाखिल करा दिहलन आ ओही दस्तावेजन का सहारे अब डॉ स्वामी अब एह लोग के कटघरा में खड़ा करावे में सफल हो जइहें.
अगर सोनिया राहुल ओह दस्तावेजन के सही बतइहें त आरोप अपने साबित हो जाई आ अगर झूठ कहीहें त अदालत से झूठ बोले के अपराधी हो जइहें. देखल जाव कि कांग्रेसी वकील मंडली एह कानूनी दलदल से कइसे निकालत बाड़ें सोनिया-राहुल के.


text:
अंगिका भाषा क॑ झारखंड केरऽ द्वितीय राजभाषा के दर्जा मिललै – देश केरऽ करोड़ों अंगिकाभाषी के बीच उत्साह के लहर
राँची :एगो ऐतिहासिक घटनाक्रम म॑ अंगिका भाषा क॑ झारखंड केरऽ द्वितीय राजभाषा के दर्जा मिली गेलऽ छै । झारखंड केरऽ रघुवर दास कैबिनेट केरऽ बैठक म॑ एकरऽ घोषणा करलऽ गेलै । अंगिका भाषा क॑ झारखंड केरऽ द्वितीय राजभाषा के दर्जा मिलला स॑ देश केरऽ करोड़ों अंगिकाभाषी के बीच उत्साह के लहर व्याप्त भ॑ गेलऽ छै । झारखंड केरऽ रघुवर दास कैबिनेट केरऽ बैठक म॑ आय मगही, भोजपुरी, मैथिली तथा अंगिका क॑ झारखंड राज्य ककेरऽ द्वितीय भाषा घोषित करै लेली बिहार राजभाषा (झारखंड संशोधन) अध्यादेश 2018 के प्रारूप क॑ स्वीकृति द॑ देलऽ गेलै । ज्ञात छै कि एकरऽ पहिनै पूर्व झारखंड राज्य म॑ १२ भाषा – उर्दू, संथाली, मुंडारी, हो, खड़िया, कुरुख(उरांव), कुरमाली, खोरठा, नागपुरी, पंचपरगनिया, बांग्ला आरू उड़िया भाषा क॑ द्वितीय राजभाषा के दर्जा देलऽ जाय चुकलऽ छै । झारखंड सरकार केरऽ ई फैसला क॑ महत्वपूर्ण आरू ऐतिहासिक बतैत॑ हुअ॑ अंगिका.कॉम केरऽ संस्थापक आरू अंगिका के विकास ल॑ समर्पित कुंदन अमिताभ न॑ झारखंड सरकार आरू करोड़ों… Read More


text:
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- आचार्य महेन्द्र शास्त्री
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया सिंह 'सदय'
- कमला प्रसाद मिश्र ‘विप्र’
- कुबेरनाथ मिश्र 'विचित्र'
- कुलदीप नारायण ‘झड़प’
- कैलाश गौतम
- गंगा प्रसाद 'अरूण'
- गंगाशरण शर्मा
- गायत्री सहाय
- गोरख पाण्डेय
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- जगदीश खेतान
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दिलीप कुमार
- दिलीप कुमार पाण्डेय
- दूधनाथ उपाध्याय
- देवेन्द्र आर्य
- धरीक्षण मिश्र
- नन्दकुमार त्रिपाठी
- नर्वदेश्वर पाण्डेय देहाती
- परिचय दास
- पाण्डेय कपिल
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रशान्त पाण्डेय
- प्रसिद्ध नारायण सिंह
- प्रो. हरिकिशोर पाण्डेय
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- भगवती प्रसाद द्विवेदी
- भिखारी ठाकुर
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनोरंजन प्रसाद सिंह
- महेन्द्र मिश्र
- मास्टर अजीज
- मुकुन्द मणि मिश्रा
- मृत्युंजय अश्रुज
- मोती बी.ए.
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामनारायण उपाध्याय
- रामविचार पाण्डेय
- रामेश्वर सिंह 'कश्यप'
- राहुल सांकृत्यायन
- लाल बिहारी गुप्ता 'लाल'
- विवेकी राय
- विश्वनाथ प्रसाद 'शैदा'
- शशि प्रेमदेव
- सत्यनारायण मिश्र ‘सत्तन'
- सुरेश कांटक
- सौरभ पाण्डेय
- हीरा ठाकुर
- हीरा डोम
अतना से हो जाई? - प्रशान्त पाण्डेय
रमेश के गाँव से तीन किलोमीटर पर लेखपाल के आफिस रहे. लेकिन जेठ के दुपहरिया आ ओपर पंचर टायर; आज ऊ दूरी तीस किलोमीटर लागत रहे. गमछा के फेंटा से आपन मूड़ी आ मुँह तs बाँध ले ले रहन, लेकिन सूरज सीधे कपारे पर आ के जरावत रहे.
रस्ता में पंचर के दू गो दोकान भी रहे, लेकिन अतना गर्मी में मय गोड़ा बंद कई के घरे चल गइल रहन सs. खैर, मोटरसाइकिल घींचत-घींचत अब आफिस खाली १०० मीटर अवरू रह गइल रहे.
आफिस के हाता में घुसलन, तs देखs तरन की लेखपाल के पुरनकी जिपवा फेर ख़राब हो गइल रहे. एगो मिस्त्री आ लेखपाल के ड्राइवर के अलावा के केहू दिखाई ना देत रहे. रमेश के नजर आफिस के नेमप्लेट पर गइल. लिखल रहे: मेवालाल मौर्या, लेखपाल।
अंदर झंकलस। मौर्या सीट पर बइठल कूलर के हवा में ऊंघात रहन।
"साहेब?…साहेssब?… मौर्या जी," रमेश बोललस; आवाज धीरे-धीरे बढ़ावत जात रहे.
"हं.…कौन?" मौर्याजी आधा ऊंघात, आधा हड़बड़ात बोललन।
"हम हईं,"
"अरे, के हम?! गमछा हटावs, चाहे नाम बोलs!"
"हम हईं रमेश," रमेश कहलस अऊर गमछो हटा दिहलस।
"तू फेर आ गइले?"
"का करीं साहेब! रउवां जानते बानी। एक बिगहा खेत के पीछे हमार बाबूजी आ चाचा पागल भइल बाड़न. रऊँवा ओकर फैसला करवा देतीं तs दुन्नो परिवार सांती से जीहित खाइत,"
"फेर तोर कहानी चालू? कई हाली तें ईहे बात हमरा से कहले बाड़े, आ कई हाली हम तोहरा से कहले बानी की हम एमे कुछ ना कई सकेलें,"
"मौर्या जी, रऊँवा साहेब हईं. रऊँवा चाह देब तब सब हो जाई,"
"तें कब बुझबे? जब हम तोरा बाप के तैयार करनी समझौता खातिर, तs तोर चाचा एस डी एम साहब किहाँ अर्जी डाल देला। तोर चाचा के समझावs, तs तहार बाप लागेलन क़ानून छांटें। तs भैय्या, अइसन बा जे ई मय परिवार के हाल बा. ई पगलन के बीच में तें तनी समझदार लागेले, एही से तोर बात सुन लेवीं ले. बाकी ३० साल के नौकरी में हम आज ले झगड़े देखनी,”
रमेश अचानके मौर्याजी के गोड़ पर गिर गइल. सिसकारी ले के रोवे लागल.
दू-चार सेकेण्ड तs मौर्याजी अकबकाईल देखत रहन।
"उठ, उठ.....कई हाली से तें हमरा इहाँ आवs तरे?"
"छौ महीना में पनरह हाली तs होइये गइल होई," रमेश अभियो रोवते रहे।
"चुप हो जो, कुछ सोचे दे?"
मौर्या जी के ३० साल के नौकरी में आज पहिला बार कुछ अइसन होत रहे जेकरा से ऊ खुदे परिचित ना रहन।
उनकरा गोड़ पर गिरे वाला के कमी कबो ना रहे. उनकरा के "साहेब" कहे वाला के कमी कबो ना रहे. उनकरा के "माई-बाप" समझे वाला के कमी कबो ना रहे.
सैकड़न गाँव वाला उनकरा के क़ानून के अंतिम दूत जानs सs. ऊ जौन समझा देस, तौनआ, आ कई गोसाहेब लोग के काटे मान के ना रहे.
एस डी एम
ए डी एम
डी एम
"काहें से की कौन पेंच कहाँ फँसल बा ऊ हमरे मालूम बा, काहें से पेंचवा तs हमहीं फँसईंले बानी," आपन लोग के बीच कह के खूब हंसस।
कायदे से उनकर ट्रांसफर कहिये हो जाए के चाहत रहे. लेकिन अतना भौकाल बना ले ले रहलन, की ट्रांसफर हो हो के केंसिल हो जाए. साफ़-साफ़ ADM साहेब से कहि आवस की घर इंहवें बन गईल बा, बच्चा कुल पब्लिक स्कूल में पढ़तs तरन सs, हम बाहर कइसे जाईं?
एस डी एमसाहेब लोग इनकर घर में दावत खाए से लजास लोग. अइसन आलीशान घर की बड़का-बड़का बिजनेसमैन पानी भरस.
एस डी एम
ए डी एम
लेकिन एगो इंसान रहे जे कर बात कई हाली मौर्याजी के अंदर से हिला दे.
उनकर मेहरारू।
ऊ अइसे कुछऊ ना बोलस। लेकिन कबो कबो धीरे से कहस -- "अतना लोग के हाय ना ले वे के चाहीं". अक्सर पूजा पाठ करत रहस. मौर्याजी कबो पूछ देस की "काहें अतना भक्ती देखावेलू", तs कहस की "रउरा ग्रह काटे खातिर।" मौर्याजी कबो डाँट देस, तs कबो चुप रहि जास.
ऊपर से तs मौर्याजी अपना हिसाब से धाकड़ आदमी रहन। लेकिन कुछेक बात रहे, जे कबो कबो उनकरा अंदर "डाउट" पैदा कई दे. जइसे की उनकर मेहरारू के बात.
आज, जब उनकरा आफिस में ना बाबू रहे, ना चपरासी, ना फरियादी…खाली एगो याचक…बुझाइल जे उनकर मेहरारू कुछ उनकरा से कहsतरी… ऊ खाली, टूटत-ढहत आफिस में उनकर अधिकारी वाला रौब देखे खातिर आज केहु ना रहे. पंखा घरघरात रहे और रमेश रहि-रहि के सिसकारी लेत रहे. ना जाने कइसे, लेकिन आज कुछे देर खातिर ऊ इंसान बन गइल रहन।
धीरे-धीरे बोलल चालू कइलन…
"देख.…तोर बाबूजी तोर चाचा के एक बिगहा में आधा बिगहा दे वे तैयार नइखन। हमरा के पइसा ऊहे खियइलन। हम चिट्ठी पत्री कई के लिख देनीं की कुल जमीन उनकरे हs. तब तोर चाचासाहब किहाँ चल गइलन।साहब हमरा से जब रिपोर्ट मंगलन तs तहार चाचा से हम अऊरू पइसा अईंठनी। ई सिलसिला चलत रहल,"
एस डी एम
एस डी एम
"तs?… "
"तs ई की हमरा कहला से दुन्नो कबो ना मनिहन सs,"
"तब?"
"घरे जो! तोर मोबाइल नंबर दे दे. हमरा कुछ बुझाई, तs तोरा के बताइब,"
"लेकिन,"
"घबरो मत. हम कहि देनी की तोर मामला सॉल्व हो जाई, तs सॉल्व हो जाई,"
"मौर्याजी, आपके बहुत एहसान रही. ई जान जाईं, की अगर एक महीना अऊरू देर हो गईल तs गोली चल जाई. आ एक बार सुरु हो गइल....."
"जो, जो..... अच्छा-अच्छा सोचे के चाहीं,"
-----------------------------
मौर्याजी के बुझाते ना रहे.
फेर मौर्याजी के याद आइल की जब ऊ छोट रहन तs पांच-दस गाँव में एगो मिडिल स्कूल रहे. हो न हो रमेश के बाबूजी भी ओही स्कूल में पढ़ल होइहें। रमेश के फ़ोन लगइलन, तs अंदाजा सही निकलल।
ओ स्कूल में एगो मास्टरजी रहन। अब तs नब्बे पहुंचत होइहन। उनकर पूरा जवार में बहुत इज्जत रहे. कबो लइकन के मारस ना. लेकिन तबो लइका कुल उनकर बात कबो काटस ना. कुछ अइसन प्रभावे रहे उनकर। पता कइला पर पता चलल की अभियो बोले बतियावे में तs दिक्कत ना रहे लेकिन पैर में लकवा के सिकायित रहे.
मौर्याजी ऊ मास्टरजी के गाँव गइलन। उनकरा गोड़ पर गिरलन। आपन पूरा कच्चा चिटठा खोललन, पूरा मामला बतइलन, अपना गलती के माफी मंगलन। तब जा के चिरौरी कइलन की उनकरा साथे चल के आपन पुरान छात्रन के समझावस न तs खून खराबा हो सकेला। मास्टरजी कठजीव तs नाहिये रहन, गोली-बन्दूक के बात सुनलन तs एकदम तइयार हो गइलन।
अपना गाड़ी में मौर्याजी मास्टरजी के ले के अगिला सुबह सीधे रमेश के बाबूजी के घर धमक गइलन। रमेश के चाचा भी बगले में रहत रहन, ऊहो आ गइलन।
दुन्नो के बुझाते न रहे -- का कहीं, का करीं?
"देखs, अब सोचे के कुछ बाँचल नइखे। मामला साफ़-साफ़ बा. अब तक जौन भइल, तौन भइल. मास्टरजी तहरा लोग के सामने बाड़न। अगर रचिको इनकर इज्जत तहँ लोग करे लs, तs इनकर "किरिया खा लोग की आपस में आधा-आधा जमीन बाँट के चैन से रहबs लोग"
गाँव में अइसहीं हड़कम्प मचल रहे. लेखपाल साहब मास्टरजी के ले के काहें आइल बाड़न?
रमेश के बाबूजी आ चाचा के कुछ बुझाते न रहे. "बाबूजी! चाचा! का सोचs तsरs लोग. ई जान ल भगवान साक्षात आइल बाड़न मास्टरजी के रूप में. ई मौका गइल, तs दुन्नो जाना अऊर दुन्नो जाना के परिवार बुझ लs की जेले में जिंदगी बितायी," रमेश कहलस.
बाबूजी आ चाचा बूझ गइलन की भलाई एही में बा. मास्टरजी के गोड़ छू के जमीन के झगड़ा खतम भइल. मास्टरजी भी एकदम विभोर हो गइलन। ई ऊमिर में आपन उपयोगिता रहे; एले ढेर का चाही जिंदगी में!
तय भइल की सब मंदिर में जा के भगवान के भोग लगाई।
मंदिर में परसाद बंटत रहे, तलहीं एगो जवान मौर्याजी के धई लेलस।
"लेखपाल साहेब, जब आप अतना अच्छा काम कई सकेनी तs आज ले काहें लोग के लोग चूस-चूस के बर्बाद कइनी?"
आज तS लेखपाल साहब हीरो बनल रहन। लेकिन ऊ जवान के बात के जवाब उनकरा पास ना रहे. मने मन भगवान से बिनती कइलन की एकरा के उनकर प्रायसचित मान लेस. लेकिन का अतना काफी रहे?
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से सिवा...
-
" बाउजी, बाउजी....तनी ऊपर देखेम...उम्म्म्म्म... ना..लइटवा के अंजोरा तनी खड़ियाs जाईं..." बाउजी धीरे धीरे खटिया से उठेके कोसिस कई...
-
नन्हीं–सी गुड़िया के गोदिया उठवलैं लोरिया सुनाय नैन निदिया बलवलैं अँगले में झरैला दुलार हो बाबा मोर आवैं बखरिया॥ नेहिया की छँहियाँ में गु...
-
अंक - 76 (19 अप्रैल 2016) चइता विशेषांक कऽ रचना सूची संपादकीय चइता नाही बसे अब गाँव में लेख चइता चित्त से जोड़ेला - केशव मोहन पाण्डेय...
-
सबही बतावत नीमन हाल अबहीं मनाईं नवका साल॥ पिछिली बात भइल पुरानी गलती सही सभ नादानी बिन चारा के पड़ल जाल ॥ अबहीं मनाईं......... बड़ बडुवन के ...


text:
इलाहाबाद हाइकोर्ट
इलाहाबाद हाईकोर्ट (हिंदी:इलाहाबाद उच्च न्यायलय, अंग्रेजी:High Court of Judicature at Allahabad) सन 1869 से इलाहाबाद में स्थित एगो हाइकोर्ट बाटे जेवना क न्याय क्षेत्र उत्तर प्रदेश हवे। ई भारत की सबसे शुरूआती हाइकोर्टन में से एगो हवे। एकर एगो खण्डपीठ लखनऊ में भी बाटे। इलाहाबाद हाईकोर्ट में जज लोगन का अधिकतम संख्या 160 बाटे जेवन भारत की कुल हाईकोर्टन में सबसे ढेर बा [1]
इतिहास[संपादन]
इलाहाबाद हाइकोर्ट क अस्थापना 1834 में भारत की उत्तरी-पश्चिमी प्रान्तन खातिर भइल जब इहँवा गवर्नर क आसन अस्थापित भइल लेकिन एके कुछे दिन बाद आगरा भेज दिहल गइल। आगरा में 1866 में एकर वर्तमान रूप में 1861 की उच्च न्यायलय अधिनियम की तहत गठन भइल आ 1869 में एके फ़िर से इलाहाबाद ले आवल गइल तबसे ई इलाहाबाद में स्थित बाटे।[2] सर वाल्टर मोर्गन एकर पहिला मुख्य न्यायाधीश रहलें।
एकर वर्तमान भवन बनला से पहिले ई इलाहाबाद इन्वर्सिटी की दरभंगा हाल में रहे जहाँ आजकाल इन्वर्सिटी की रजिस्टार क कार्यालय बाटे।[2]
एकर वर्तमान नाँव (High Court of Judicature at Allahabad) 11 मार्च सन् 1919 में भइल। सन् 2000 में उत्तरांचल (अब उत्तराखण्ड) बनला पर एकरी अन्दर आवे वाला क्षेत्र इलाहाबाद हाईकोर्ट के न्य्यायाधिकार में आवल बंद हो गइल।
संदर्भ[संपादन]
- ↑ Judge strength in High Courts increased
- ↑ 2.0 2.1 Ashutosh Joshi (1 जनवरी 2008) Town Planning Regeneration of Cities New India Publishing p. 93. ISBN 8189422820


text:
भोजपुरिया के? भोजपुरिया के?ए पर अइले से पहिले एगो बिरतांत सुना देहल चाहबि। हमरा मोन परेला की पहिले जब बरदेखुआ आवे (आवेंसन) त लइका के केहू करीबी ओ बरदेखूअन से कहे की लइका की मामा की चचिआउत फूफा के दमाद कलेक्टर हउअन, लइका के बाबा की मउसिआउत भाई के लइका सरकारी डाक्टर ह…आदि…बरदेखुओ के पता रहे की लइका के ए दूनू जाने (कलेक्टर अउर डाक्टर) से, गरज परले पर कवनो फायदा ना होई…फिर भी उ बरदेखुआ जब घरे जा त दाँत चिआरत लइका की ए दुनु संबंधी कलेक्टर अउर डाक्टर के बखान करे, अउर लइकी के पुरा परिवार…दाँत चिआरे…की एतना निमन लइका मिलता।…..हमरा लागता की की कहीं घुमा-फिरा के हमनी जान उ हे बरदेखुआ बानी जां….अउर माननीय मनोज तिवारी जी सहित अनेकानेक प्रभावित, भारी-भरकम कथित भोजपुरिया लोग लइका …..असलियत से काफी दूर…फलाना संसद बाने, मंतरी बाने…अरे बुरबुक एइसन मनई कवने काम के रे? जे अपनन खातिर काम ना आवे। भोजपुरिया के? एगो लमहर सवाल बा, भाईजी, बहिनजी, भउजी, भइया…..भोजपुरी में जनम ले के, ओ के अपना के, जे बड़कवा बनि गइल, (भोजपुरी, माईभाखा की किरिपा से) अगर उ कुछ भोजपुरी खातिर नइखे कइल चाहत अउर रउआँ ओके बार-बार भोजपुरिया-भोजपुरिया कहतानी त इ भोजपुरी अउर भोजपुरिया दुनु के अपमान बा… अपनी भाखा के ले के (जवन ओके एगो मुकाम तक पहुँचवले बिया) बहानेबाजी, हिला-हवाली करे वाला सत-प्रतिसत ओ भाखा में पयदा त भइल…सुरु में ओ के सम्मानो देहले होई पता नइखे पर अगर आगे चलि के उ कपूत हो जाव, अपनी माईभाखा की प्रति उदासीन हो जाव त उ केइसन भोजपुरिया जी? असली भोजपुरिया त उ बा, भले जेकरी लगे कवनो आथि-अलम नइखे फिर भी दिल से चाहता की भोजपुरी के, माईभाखा के ओकर असली सनमान मिल जाव अउर ओसे जेतना हो सकेला ओतना खातिर उ हरदम खड़ा बा। जय-जय।
पं. प्रभाकर गोपालपुरिया


text:
टटका खबर, बियफे, 28 दिसम्बर 2017
मुस्लिम समाज के एगो कुप्रथा तलाक-ए-बिद्दत के गैर कानूनी बनावे वाला बिल आजु लोकसभा पारित क दिहलसि. एह कानून में व्यवस्था रही कि तीन तलाक देबे वाला मनई के तीन बरीस के जेल दीहल जा सकी. एह बाल पर विपक्षियन के सगरी आपत्ति खारिज क दीहल गइल. कांग्रेस ऊपरे-ऊपर त अपना के एह बिल के समर्थन में देखवलसि बाकिर भितरे-भीतर एकरा के लटकावहूं के भरपूर कोशिश कइलसि.
जान जाईं कि दुनिया के अनेके देशन में एह तलाक-ए-बिद्दत पर रोक लगा के राखल गइल बा बाकिर हिन्दुस्तान में मुस्लिम वोट बैंक का चलते एकरा खिलाफ कवनो काम करे के हिम्मत ना देखवलसि कवनो सरकार. एह जमात के मनबढ़ सुप्रीम कोर्ट का आदेश का बादो तीन तलाक दीहल जारी रखले रहुवन काहे कि एकरा के गलत त बतावल गइल बाकिर गैरकानूनी ना बनावल रहुवे. अब हर गैरकानूनी काम का तरह एकरो के अपराध बना दीहल गइल बा आ अपराधी के सजा देबे के प्रावधानो बना दीहल गइल बा.
लोकसभा में एह विधेयक के रविशंकर प्रसाद पेश कइलन. आ कहलन कि सगरी गोल के सांसद एह विधेयक के समर्थन करसु काहे कि एहसे मुस्लिम औरतन के जिनिगी चैन से जीए लायक हो जाई. विदेश राज्य मंत्री एम जे अकबर कहलन कि ऑल इंडिया मुस्लिम पसर्नल बोर्ड के कवनो हक नइखे कि ऊ सगरी मुसलमानन के तरफ से बोल सको. अब एह विधेयक के राजायसभा में भेजल जाई आ सरकार के उमेद बा कि ओहिजो एकरा के पारित करावल जा सकी.
भारत आजु अपने देश में बनावल सुपरसोनिक इंटरसेप्टर मिसाइल के सफल परीक्षण कइलसि. एह मिसाइल से दुश्मन के भेजल मिसाइलन के गिरे से पहिलही आसमाने में मार गिरावल जाई. भारत अब दुनिया के चउथका देश बन गइल जवना का लगे एह तरह के मिसाइल बावे. अमेरिका, रुस आ इजरायल का लगे पहिलहीं से अइसन इन्तजाम मौजूद बावे.
Music podcasts – Audio Hosting –
निर्वाचन आयोग देश के तीन गो खाली पड़ल लोकसभा सीटन प चुनाव करावे के एलान क दिहलसि. अधिसूचना 3 जनवरी के जारी होखी आ 10 जनवरी ले परचा दाखिल कइल जा सकी. भोटगिनाई 1 फरवरी के होखी. राजस्थान में अलवर अउर अजमेर आ पश्चिम बंगाल के उलुबेरिया में ई चुनाव करावल जाई. एकरा साथ ही राजस्थान के मंडलगढ आ पश्चिम बंगाल के नौपारा विधानसभा सीटो प चुनाव करावल जाई.
अफगानिस्तान के राजधानी काबुल में एगो शिया सांस्कृतिक केंद्र प फिदायिन हमला से 17 गो मीडियाकर्मियन समेत 41 लोग मरा गइल आ पचासन लोग घवाहिल हो गइल बा. एह हमला के जिम्मेदारी सुन्नी आतंकी संगठन इस्लामिक स्टेट सकार लिहले बावे.
उतार-चढ़ाव के दौर चलावत देश के शेयर बाजार आजु बियफे का दिने गिरावट का साथ बन्द भइलें.
रेल राज्य मंत्री मनोज सिन्हा आजु गाजीपुर सिटी रेलवे स्टेशन प लाइफ लाइन एक्सप्रेस के स्वास्थ्य सुविधा के उद्घाटन कइलन. लाइफ लाइन एक्सप्रेस देश भर में घुम-घुम के आम जनता के स्वास्थ्य सुविधा देत रहेले. अब ले नाहियो त देश भर में दस लाख लोग से अधिका लोग एकर फायदा उठा चुकल बा. गाजीपुर में ई ट्रेन दुसरका बेर आइल बिया.
नोएडा में वायु सेना के जमीन कब्जा क के बनावल 41 गा फार्म हाउसन के बियफे का दिने तूड़ गिरावल गइल. ई फार्म हाउस अपना के बेंवतगर मानेवाला मनबढ़ अधिकारी, वकील, नेता आ उद्योगपतियन के रहुवे.
यूपी बिहार का साथही देश के उत्तरी इलाका आजुकाल्ह गलन वाला जाड़ा का चपेटा में आ गइल बा. दिन दिन भर घाम नइखे निकलत आ जनजीवन अस्तव्यस्त हो के रहि गइल बा.
बिहार के मुख्यमंत्री नीतीश कुमार आजु अपना समीक्षा विकास यात्रा के दूसरका दौरा में एलान कइलन कि अगिला एक बरीस का भितरे बिहार के हर घर के बिजली कनेक्शन दे दीहल जाई.
भागलपुर टीसन प बियफे का दिने सियालदह-बनारस एक्सप्रेस के एगो बोगी का पैखानाघर में लुका के राखल बोरिया से 64गो अधबन पिस्तौल बरामद कइलसि बाकिर कवनो अपराधी पकड़ में ना आ सकल.
सारण जिला के छपरा इलाका में एगो ट्रक से ले जाइल जात करीब पाँच सौ कार्टन विदेशी शराब जब्त करत पुलिस ड्राइवर आ खलासी के गिरफ्तार क लिहलसि.


text:
बिहार में हर गाँव टोला में बैंकिग सुविधा दिहल जाई
बिहार सरकार तय कइले बिया कि राज्य के हर दू हजार के आबादी पर बैंकिग सुविधा दिहल जाई. एह दिसाईं आठ हजार नौ सौ सैंतालिस गो गाँव के चिन्हित कइल गइल बा. बैंकिग वाली सुविधा किराना के दुकान, पैक्स, वसुधा केन्द्र, बा कवनो दोसरा सार्वजनिक जगहा पर दिहल जाई. बिहार के किसानन के आसान तरीका से करजा देबे खातिर जनवरी, फरवरी, आ मार्च में दस तारीख के हर प्रखण्ड में कृषि ऋण मेला आयोजित होखी. छोट मोट उद्योग लगावे खातिर एक करोड़ रुपिया तक के करजा बिना कवनो गारण्टी के दिहल जाई. जवन विद्यार्थी पढ़ाई खातिर साढ़े चार लाख रुपिया तक के करजा लिहले बाड़न ओह लोग के सुद ना देबे के पड़ी. बाकिर एकरा खातिर तीस दिसम्बर ले संबंधित बैंक में दावा पेश कइल जरुरी बा.


text:
भोजपुरी में लिखल आ कृति फान्ट भा यूनिकोड में टाइप कइल ‘हमार गाँव (……………..) जतना हम जानीं’ मथैला वाला निबन्ध गाँव में रहे वालन से माँगल जात बा. एह लेख में अपना गाँव का बारे में अधिका से अधिका जानकारी, इतिहास आ भूगोल समेत, कम से कम एगो फोटो का साथ (लिखनिहार के फोटो का अलावा) भेजीं. हर प्रकाशित निबन्ध पर एक सौ रुपिया मूल्य के भोजपुरी किताब भा पत्रिका भेजल जाई आ सबले बढ़िया निबन्ध पर पाँच सौ रुपिया के नकद इनाम दिहल जाई. एक से अधिको निबन्ध के पहिला पुरस्कार दिहल जा सकेला.
एह प्रतियोगिता में भोजपुरी इलाके के गाँव होखे चाहीं आ लिखे वाला ओहिजा के अगल बगल के कवनो काॅलेज के विद्यार्थी. लेख का साथे आपन महाविद्यालय पहचान पत्र के फोटो भेजल जरूरी होखी.
पुरस्कार के भा प्रकाशन के अंतिम फैसला भोजपुरिका संपादक के होखी आ ओह पर कवनो सवाल ना उठावल जा सकी. एह प्रतियोगिता में शामिल होखे ला कवनो तरह के शुल्क नइखे देबे के ना कुछ खरीदहीं के बा. मकसद बा भोजपुरी में लिखे के बढ़ावा दिहल आ एही बहाने भोजपुरी इलाका के गाँवन से परिचय कइल आ करावल.
अगर रउरा कवनो शहर में रहतानी त अपना गाँव में रहे वाला नवहियन के एह प्रतियोगिता के जानकारी दीं जेहसे अधिक से अधिक संख्या में लोग शामिल होखसु.
– संपादक,
anjoria@outlook.com


text:
Home Tags अनारा गुप्ता
Tag: अनारा गुप्ता
नकली जिंदगी जीना पसंद नहीं – अनारा गुप्ता
भोजपुरी फिल्मो की सुपर स्टार अदाकारा अनारा गुप्ता इन दिनों अपनी नई पारी को लेकर चर्चा में है । दी दर्जन भोजपुरी फिल्मो में...
अनारा गुप्ता फ़िल्म ‘मिलन संजोग’ के सेट पर हुई घायल
शुभम एंटरटेनमेंट प्रोडक्शन एंड श्री ओमकार आर्ट्स के बैनर तल बन रही फ़िल्म 'मिलन संजोग' की शूटिंग इन दिनों गुजरात के राजपिपला में की...
अनारा गुप्ता ने भोजपुरी फिल्म दूल्हा हिंदुस्तानी की शूटिंग पूरी की
डीजीमेक टेलीफिल्म्स के बैनर तले बन रही भोजपुरी फिल्म दूल्हा हिंदुस्तानी की शूटिंग पूरी की अनारा गुप्ता ने। इस फिल्म के निर्देशक महमूद आलम है...


text:
जब तक होवे नाहीं फेरे सात, तब तक बबुनी नाही बबुआ के …
चलो रे डोली उठाओ कहार , पिया मिलन की ऋतु आयी ….
कूछ अइसने गीत सभका मन में बेर बेर गूंजत रहुवे जब राजस्थानी स्टार अभिनेत्री नेहा श्री आ भोजपुरी स्टार गायक नायक अरविन्द अकेला कल्लू के बिआह के सीन फिलिमावल जात रहुवे. बिआह के ई शूटिंग आरा जिला के गाँव में होखत रहे. सीन देख के सगरी गाँव वाले आ फिलिम के यूनिट बहुते खुश होत रहले.
बाकिर ई सीन रियल ना होके रील वाला रहुवे आ “सजना मंगिया सजाई द हमार” फिलिम के शूटिंग में होखत रहुवे. अरविन्द अकेला कल्लू आ नेहा श्री के जोड़ी पहिला बेर एह फिलिम में देखे के मिली.
लेखक-निर्देशक ओम जी यादव के निर्देशन में बनत एह महिला प्रधान आ सपरिवार देखे जोग फिलिम के शूटिंग बिहार के खूबसूरत लोकेशनन प करावल जात बा.
निर्माता हलचल सिंह, कार्यकारी निर्माता कन्हैया कुशवाहा, निर्माण नियंत्रक शादाब सिद्दकी, गीतकार आ संगीतकार राकेश निराला हउवें.
कलाकारन में खलअभिनेता बालेश्वर सिंह आ बतासा चाचा उर्फ़ मनोज टाईगर, आ सी पी भट्ट के गज़ब के अभिनय देखे के मिली एह फिलिम में. साथे गायक नायक रविराज दीपू आ अर्चनो सिंह नज़र अइहें.
(रामचंद्र यादव)


text:
आजु सुगनी नईहर आईल बिया, अपना कोठरी में जाते वोकर आंखि से झर-झर लोर चुवे लागल आ सात साल पहिले के बात सनीमा लेखा आंखि के सोझा लउके लागल, वो घरी सुगनी के उमिर पंद्रह साल के रहे, हाई इस्कूल के परीक्षा अउवल नमर से पास कईले रहे, गधबेरिया हो गईल रहल तले दुआरी पर तीन चार गो मोटरसाईकिल आ के रुकली सन, रवि के बन्दुक के जोरी, जबरी, बाबूजी, मामा अउरो चार पांच लोग पकड़ के लेआवल लोग आ कोठरी में बईठा के बहरी से सिटकिनी लगा दिहल गईल | वोकरा कुछुओं ना समझ में आवे कि ई कुल का होत बा, तर-ताबर सुगनी के नया साड़ी पहिनावल गईल, रवियो के कुरुता अउर पियरी धोती पहिना के अंगना में लावल गईल, फेनु दुनों के अगली-बगली बईठा दिहल गईल, पंडी जी के मंतर आ रवि के आँख से लोर एके साथे चलत रहे, रवि के हाथ पकड़ के जबरी सुगनी के मांग में सेनुर डलवावल गईल, एह तरे सुगनी आनन फानन में एहवात हो गईल |
होत भिनुसारे दुवारी पर लोगन के जुटान होखे लागल, रवि के बाबूजी आ उनुकर रिश्तेदार आइल रहले, मान मनौअल के संगे-संगे धमकियों के दउर चले लागल, सुगनी के बाप रवि के बाबूजी के गोड़े गिर गलती हो गईल, गलती हो गईल, कह के माफ़ी मांगत रहलें, दोसर ओरी सुगनी के मामा धमकियावत रहलें | बहुते बाद बिवाद भईल, बाकिर दबाव में रवि के घर वाला सुगनी के अपनावे के तैयार हो गईल, खैर जईसे तईसे विदाई हो के सुगनी रवि के घरे चल आइल | सुगनी बुझ गईल कि वोकर पकडुआ बियाह हो गईल बा |
रवि वोह घरी इंजीनियरी दूसरा साल के विद्यार्थी रहलें, पहिला साल में कालेज टाप कईले रहलन, बियाह भईला के बाद से रवि एकदम चुप चाप रहे लगलन, केहू से ना बोलसु, अकसरे रोअत रहस, माई के बहुते समझउला पर एक दिन उ भोकार पार के रोवे लगलन आ एके लाईन कहलन "माई हमार इज्जत परतिस्ठा त ले लिहलन सन" पूरा परिवार एकाकी आ सुगनी बेचारी भ गईल रहे | रवि वोह साल परीक्षा छोड़ दिहले | खैर समय बितत गईल,रवि पढ़ लिख के सरकारी विभाग में इंजिनियर हो गईले, सब कोई सुगनी के माफो कर दिहलस बाकी रवि ना |
माई के आवे के आहट पाई के सुगनी अपना के सहेजे के कोशिश करे लागल, बेटी के मुरझाइल चेहरा देख माई एक साथे कई गो सवाल पूछ बईठली |
का बात बा बिटिया ?
तू खुश नईखु का ?
तोहार देह काहे गलल जात बा ?
ससुरा में खाये के नईखे मिलत का ?
सास ससुर सतावत बा का ?
ना माई अईसन कवनो बात नईखे, हम खुश बानी आ सास ससुर त देवता नियन बा लोग |
ओह ! त तोहार गोद आज ले हरिहर ना भईल वोसे तू दुखी बुझात बाडू,
सुगनी कुछ ना बोललस पर वोकर आँख से बहत पानी बहुत कुछ कहत रहे |
तू रोअs जिन बिटिया, तोहार बाबूजी से कह के काल्हे शहर के बड़का डाक्दर से तोहके देखावे के बेवस्था करत बानी |
डाक्टर का करी माई, तू बाबूजी से कह दे कि बन्दुक के बल पर हमार उ गोदियों हरिहर करा देस |
{गैर भोजपुरी भाषी मित्रों की सुविधा हेतु इस लघु कथा का हिंदी रूपांतरण 'सुहागन' ब्लॉग में पोस्ट कर दिया हूँ |}
हमार पिछुलका पोस्ट => कम उमिर में बियाह के फायदा (भोजपुरी व्यंग)
Views: 558
एह कथा प कुछऊ कहल बुझात नइखे, गणेश भाई ! मन में घुमरी परल बा. देस के ऊ भूभाग में, जवना के आज उत्तरी बिहार कहल जात बा, ओहू में ओकर मध्य आ पछिमी भाग में, एह तरहा के निरघिन घटना निकहा पिछला पच्चीस-तीस बरीस से आम बा. एह कुल्हि के नेपथ्य में आज के सबले बड़हन कारण दहेज के दानव बा. ओकरे निरंकुस पंजा में फँसल कुछ लोग दयनीय बनला के जगहा अपनहूँ दानव बनल जा रहल बा.
गणेशभाई, भारतीय वांगमय में बियाह के कुल्हि सात प्रकार के मान्यता में (कहीं-कहीं आठ प्रकार) एहू किसिम के बियहवो के जानकरी बा. एह तरी के बियाह के ’पैशाचिक विवाह’ कहल जाला, जेमें अपहरण कई के लइका भा लइकी के बियाह होला. ई बियाह के सबले निरघिन प्रारूप ह. खैर, एह प कबो बाद में..
एह कथा प दिल से बधाई.
...भोजपुरी का मुझे ज्ञान नहीं है ..हाँ हिन्दी की ही एक बोली होने के कारण कुछ-कुछ समझ में आती है....
-------पकडुआ वियाह....अधिकाँश लडकियों का करवाया जाता था लडकी वालों को धमका कर या लडकी को भगा कर ...जो मान्य तो था परन्तु निकृष्ट कोटि का कहलाता था ----- वैसे कथा अच्छी है...
प्रतिक्रिया एवं लघुकथा को सराहने हेतु आभार आदरणीय डॉ श्याम गुप्ता जी |
बिहार के कुछ भाग में कुछेक लोगन द्वारा इ निहायत ही घटिया घटना के आजुओ जियावल जात बा, जेकर कारण दहेज़ के इलावा भी कई गो बा, इ लघु कथा उहे निरंकुश अउर घिनौना बियाह तरीका पर फोकस करे के परयास बा, लघु कथा निमन लागल औरो रउआ से सराहना मिलल, जे पुरस्कार स्वरुप बा, बहुत बहुत आभार आदरणीय सौरभ भईया |
गणेश भैया पकडुवा बियाह हम सुनले तो रहलीं औरी एगो दांय आमिर खान के प्रोग्राम मे देखले रहली| ई लघु कथा अपना देस के अइसन पुरान परम्परा पे जबरदस्त कुठाराघात बा| हम तो इहो कहब के एकरा के हिंदी संगे औरो भाषा मे ट्रांसलेशन करवाय के सगरो छापे के चाहि| गणेश भैया आप साधुवाद के पात्र बानी|
राणा भाई, बहुत ही निमन सुझाव दिहले बानी, हम एह कथा के हिंदी रूपांतरण जल्दिये ओ बी ओ पर पोस्ट करब, ताकि गैर भोजपुरी भाषियों समझ सकें |
सराहना हेतु बहुत बहुत आभार |
आदरणीय भाई बागी जी ! 'पकडुआ बियाह' अपने आप में एक सशक्त कहानी है ! इंजीनियरिग पढ़ रहे रवि का सुगनी के मामा व अन्य लोगों के द्वारा अपहरण करके जबरन सुगनी से पैशाचिक ब्याह किया जाना , रवि का एक साल बर्बाद हो जाना व उसकी पत्नी के साथ उसका उसका पत्नीवत सम्बन्ध न होना अपने आप में अत्यंत दुर्भाग्यपूर्ण है | इस कुप्रथा के बारे में मैंने भी सुना था | कहानी का अंत भी बहुत जोरदार तरीके से हुआ है !
"डाक्टर का करी माई, तू बाबूजी से कह दे कि बन्दुक के बल पर हमार उ गोदियों हरिहर करा देस |"
इस सशक्त कहानी के लिए साधुवाद ! सादर
आदरणीय अम्बरीश भाई, मैं तो बिहार में ही नौकरी कर रहा हूँ और ऐसी एक दो घटनाओं से परिचित भी हूँ , सम्बंधित लड़का पक्ष किस मानसिक स्थिति से गुजरता होगा, सामाजिक प्रतिष्ठा किस कदर प्रभावित होता होगा, सहज ही महसूस किया जा सकता है |
लघु कथा को पसंद करने और उत्साहवर्धन करने हेतु बहुत बहुत आभार |
स्वागत है आदरणीय ! आपने एकदम सच कहा है ! सादर
आदरणीय बागी जी, सादर अभिवादन
जोन बतिया तू इ लघु कथा से कहा चाहिले, सुफल बा. नारी की व्यथा और कुरीति पर सुगनी का करार तमाचा. बधाई स्वीकार किया जाई.
सराहना खातिर बहुत बहुत आभार आदरणीय प्रदीप कुमार जी |
पूरी कहानी समझ में आ गई गणेश जी इस तरह के जबरन विवाह की घटनाएं बिहार में बहुत सुनी भी हैं पिक्चर में भी देखा है कहानी की अंतिम पंक्ति कम समझ में आई इसे हिंदी में बतादें तो कहानी का पूरा सार समझ में आ जाएगा बहुत मार्मिक कहानी है


text:
– डा॰ अशोक द्विवेदी
भयावह आ भकसावन लागे वाला ऊ बन सँचहूँ रहस्यमय लागत रहे. जब-तब उहाँ ठहरल अथाह सन्नााटा अनचीन्ह अदृश्य जीव जन्तु भा पक्षियन का फड़फड़ाहट से टूट जात रहे. थोरिके देर पहिले फेड़ का एगो लटकल डाढ़ि से लपटाइल लटकल सरप के फूत्कार प’ आगा चलत युवक चिहुँकि उठल रहे आ पाछा चलत सब केहू सावधान मुद्रा में आ गइल रहे. अपना चोख, नोकीला डंडा से साँप का मूड़ी का नीचे खोदत दुसरका भाई बोलल, ‘ई अब समझ जाई कि हमनियो का सजगे बानी जा!’ सँचहूँ सरप डाढ़ि का दोसरा बगल मूड़ी घुसावत आपन जान बँचावे लागल रहे.
– ‘मझिला भइया! एह छोट-मोट जीव जंतुअन से त खतरा बटले बा, बाकिर कवनो हिंसक शेर, बाघ भा राच्छस आ जाई त का होई?’ धनुषधारी युवक चुटकी लेत पुछलस.
– ‘ओके हम देखि लेइब!’ आपन पुष्ट कंधा उचकावत मझिला भाई हँस के बोलल.
छन भर खातिर सभका ओठे हँसी उतराइ गइल. निर्जन एकरसता के चुप्पी टुटते हराँसल-थाकल भारी मन कुछ हलुक हो गइल. दरसल एह गझिन सँड़सल बिचित्र बन में कवनो चीन्हल-जानल साफ राह त रहे ना. कबो कुछ दूर तक सुगम साफ डहर लउके त कबो राह रोकत एक दुसरा में गँसल डाढ़ि वाला पातर फेंड़न के कतार. कबो-कबो त अइसन कँटीली झाड़ी मिल जाव कि हाथ-गोड़ छिला जाव. ई त हर परिस्थिति से दू दू हाथ करे क धीरज आ सामरथ वाला ओ भाइयन क एकता आ प्रेम रहे कि ऊ लोग अतना दूर ले सुरक्षित चलि आइल रहे.
अँजोर के लगातार कमी से ओ’ लोगन के अंदाजा हो गइल कि दिन ढल रहल बा आ साँझ होखे वाली बा. माता के बाँह धइले चले वाला युवक चलत-चलत अचानक बिचलित भइल, ‘अब माई के बहुत थकान हो गइल बा, बड़का भइया! कहीं साफ आ सुरक्षित ठवर देखि के हमनी के ठहर जाए के चाहीं! अइसहूँ रात होखे का पहिले बेवस्था क लिहल जरूरी बा.’
सब रुकि गइल आ माता के घेरि के खड़ा हो गइल.
– ‘का भइल माता, हम आपके पीठ पर उठा लेत बानी!’
– ‘ना बेटा, तहार छोट भाई बहुत समझदार हऽ. साँझ हो जाई त रुके के व्यवस्था कइल ढेर कठिन हो जाई, आ एह दुर्गम-डेरावन बन में…..!’ माता सबकर अकुलाहट कम करत सुझाव दिहली.
– ‘हँ भीम! अब कवनो साफ-सुरक्षित जगह खोज लऽ जा, जहाँ रात बितावल जा सके. जहाँ कवनो हिंसक जानवर आसानी से हमहन पर आक्रमण ना क सके. तोहन लोग के रात भर जरावे खातिर लकड़ियो बटोरे के परी.’
बलिष्ठ आ देंहगर भाई के नाँव धरत जेठ भाई संबोधित कइलन त अबले शान्त माता तुरन्ते टोकि दिहली- ‘बेटा, हम नइखीं चाहत कि केहु क नाँव धइके बोलावल जाव! आपन गोपनीयता बनवले रहला खातिर आपुस में बतियावे खातिर खाली भाई भा अनुज कहि के बोलावऽ जा.’
– ‘जी माता! आगा से हमहन का एकर ध्यान राखल जाई कि हमहन क पहिचान प्रगट ना होखे बाकिर अकेल, एकान्त में इनके हम इनका नाँव से त पुकार सकीले न माता?’ जेठ भाई पुछिये दिहलन.
– ‘ठीक बा, बाकिर आपन पहिचान छुपावले हमन क पहिल उद्देश्य बा!’ माता स्पष्ट कइली
– ‘तोहन लोग माता का लगे रुकऽ जा. हम आगा सब तरफ खूब नीक से देखि के आवत बानी कि कहाँ ठहरे के स्थान बनावल ठीक होई.’ भीम अपना खास निश्चिन्त भाव के दरसावत चल दिहलन.
– ‘रुकऽ भइया, हमहूँ सँगे चलत बानी!’ धनुषधारी युवक उठि के उनका पाछा चल दिहलस.
– ‘हमहूँ चलब, त लकड़ी वगैरह एकट्ठा करे में सहजोग करब!’ दोसर अनुज बोलल.
– ‘ठीक बा, हमहन दू अदिमी माता का देखभाल खातिर बानी जा, बाकिर ज्यादा लम्मा मत जइहऽ जा…’ जेठ भाई सहेजत, अनुमति दिहलन.
कुछ आगा गइला पर तीन गो झँगाठ मझुराइल फेंड़न का वजह से राह एकदम अवरूध बुझाइल. उनहन का बीच क दूरी बहुत कम रहे आ उनहन का दूनो ओर कँटइला झाड़ रहे. धनुष वाला भाई फेंड़न का फाँफर में दूर ले ध्यान दिहलस आ भीम के देखावत बोलल, ‘मझिला भइया हऊ, जहाँ चार पाँच गो पाथर शिला ढिमिलाइल बा ओकरा आसपास के जगह साफ बा आ उहाँ क जमीनियो उँचाह लउकत बा… बाकि उहाँ पहुँचल असुबिधाजनक बा.’ भीम अपना भाई के हटाइ के बीच वाला फेंड़ के तजबीजत ओके उखारे खातिर अँकवारी बान्ह लिहलन. अपना असीम बल का बूते ऊ फेंड़ के हिला-हिला के उखार दिहलन, फेर ओके एकोर फेंकत कहलन, ‘तहन लोग इहाँ के माटी बरोबर करऽ. हम आगा चल के जगह ठीक करत बानी.’ ऊ फानत ओह जगह पर पहुँचलन जहाँ चार पांच गो पाथर-शिला एहर-ओहर जमल रहे. ऊ चारू ओर तकलन, फेरू एगो घन फेंड़ का पास भारी-भारी शिला ढकेलत डगरावत अइसे धरे लगलन जइसे ऊ फेंड़ के दू ओर से घेरत होखसु. दूनों अनुज एगो डाढ़ि के झलाँसी से झार-बहार के चारू ओर साफ सुथरा आराम करे जोग जगह बना दिहलन सऽ.
सबसे छोट भाई लकड़ी बीनि-बीनि के एगो ऊँचाह जगह पर सरिहावे लागल. धनुषधारी भाई हरियर झलांसी वाला पतई बिछावत सूते लायक बिछौना बना चुकल रहे. फेर भीम कहीं से पाथर के दू गो छोट टुकड़ा आ अँकवार में सूखल लकड़ी बटोरले लवटलन त अपना छोट भाइयन के एकाग्रता आ लगन देखि उनका ओठन पर एगो उदास हँसी क लकीर खिंचा गइल. अपना सुन्दर, सुकुवार दुलरुवा अनुजन के ई दुख भरल दसा देखि, उनका तन में एक छिन खातिर छोभ उठल; ‘बस करऽ, अब रहे दऽ! बलुक जाइ के सबके बोलाइ लियावऽ जा! इहाँ हम कूल्हि इंतजाम क लेबि.’ भीम सूखल लकड़ी क मोट डाढ़ि एक जगह गोलियावत कहलन.
सबका सँगे जब माई उहाँ लवटली त साफ सुथरा चौरस जगह आ सूते-बइठे के अचम्भित करे वाला इन्तजाम देखि के बहुत खुस भइली. पतई का बिछावन पर बइठि के उनका मन के बहुत सलतंत भेंटाइल बाकि कवनो सोच में, उनकर मन पुरान दिनन का इयाद में भटक गइल. सोचे लगली, ‘अपना स्रम से बनावल व्यवस्था, जवना में सन्मति, एकता, त्याग आ प्रेम होखे ऊहें न घर सुख बा. कवनो राजसी ठाट-बाट के नोकर दाई खानसामा वाली सुखद व्यवस्था में रहत खाली-दिमाग वाला लोगन में, सुख-सुविधा आ शक्ति के लोलुपता का साथ इरिखा, डाह आ बैर बढ़ जाला, इहे न हमनियों का साथ घटित भइल.’ उनका चेहरा प दुख आ पीड़ा के कइ कइ गो भाव उठल आ बिला गइल.
– ‘का बात हऽ माई, तूँ काहें अतना चिन्तित बाड़ू?’ जेठ भाई महतारी क चिन्तित चेहरा के उतार चढ़ाव पढ़त विचलित भाव में पुछलन.
– ‘कुछु ना हो, कुछ पुरान इयाद आ-गइल हा…’
– ‘ना, ना, माई हमहन का भोजन-पानी खातिर सोचत बाड़ी!’ छोट भाई दुलराइल बोलल
– ‘हँ नू माई? सँचहूँ इहे बात हऽ? धनुषधारी भाई महतारी कऽ चेहरा पढ़े क कोसिस करत पुछलस’
– ‘अरे एमे कवन चिन्ता? हम एगो फलदार फेंड़ पहिलहीं से देखि लेले बानी. अबे लेले आवत बानी!’ भीम हँसत खड़ा हो गइलन
– ‘तोहन लोग माई का लगे बइठऽ जा; हमनी का फल आ जल दूनों के बेवस्था कर के तुरंते लवटत बानी जा!’ धनुषधारी भाई भीम का सँगे जात खा बाकी लोगन के सावधान कइलस, ‘इहवाँ तनिक चौकन्नाा रहे के जरूरत बा… ए जंगल में बहुत कुछ विचित्रा अनुभव हो रहल बा!’
भीम अपना भाई का सँग कुछ देर बाद लवटलन त अन्हार हो चलल रहे. अँगौछा में बान्हल फल रखला का बाद भीम सूखल लकड़ी का ढेर का लगे बइठ के आग जरावे खातिर पाथर क दूनो टुकड़ा आपुस में लड़ावे लगलन. पाथर से चिनगारी निकले त सूखल पतई में लगावस. थोरिके देर का कोसिस का बाद आग जर गइल. पातर-पातर सूखल लकड़ी जब ठीक से जरे लागल त ओकरा चारू ओर मोट-मोट लकड़ी सरिया दिहल गइल. भीतर से निकलत आग के तेज लपट से एगो मद्धिम अँजोर फइले लागल.
आग का चारू ओर बइठल अपना लइकन के पारा-पारी छोह से देखत महतारी सबका हाथे फल देबे लगली, फेर बाँचल कुल फल क ढेरी भीम का ओर सरकावत कहली, ‘हम एही में से खा लेबि.’ हँ हँ ई काहे नइखू कहत कि ‘भइया भीम तोहरे बहाने कूल्हि फल खइहें.’ मुँहलगा छोट भाई हँसि के कहलस त सभ ठठाइ के हँस दिहल.
– ‘आखिर सगरी भोजन क इन्तजाम करे वाला भीमे न बाड़न…’ महतारियो विनोद कइली.
फेरू हँसत-बतियावत, खात-पियत घंटा भर बीत गइल. फेंड़ का नीचे महतारी के सुतला का बाद, सभे अपना जगहे पर भउँवात रहे. भीम एने ओने टहरत जब पाछा तकलन त लगभग सबका नीन लाग चुकल रहे. नीन त उनहूँ का आवत रहे, बाकिर अब सबका सूति गइला पर, सूते क इच्छा तेयाग दिहलन. आखिर एह बन में, ए लोगन के अगोरहूँ वाला केहू चाही नऽ? ऊ एक बेर सबका ओर पारा-पारी नजर दउरवलन, बड़का भइया! त्याग आ तप क मूर्ति बायाँ अलंगे ओठँगल बेसुध परल रहलन. हमेशा परछाहीं लेखा, दुख सुख संघर्ष का बेरा संगे लागल रहे वाला पुरुष शिरोमणि धनुषधारी भाई के मुख मलिन रहे. दूनों छोट दुलरुआ भाई जवन अपूर्व रूप आ तेज क स्वामी रहलन, जवनन का वजह से उनुका आत्मा के निरन्तर आनन्द क अनुभूति होत रहे, आजु समय का मार से, साधारन छुद्र मनुष्य लेखा महतारी का दूनो ओर लरुवाइल परल रहलन सऽ. ममता आ छोह के छछात देबी महतारी कवना भरोसे एह निर्जन में अतना निश्चिन्त नीन में बाड़ी… हमरे भरोसे नऽ. ना-ना, हम ना सूतब. ऊ उठि के थोड़िकी दूर पर एगो छोट पातर फेंड़ का सहारे ओठँगि के बइठि गइलन. आग हवा से अउरु लहक उठल रहे.
पहिलका कड़ी
डा॰ अशोक द्विवेदी के परिचय
धारावाहिक, भोजपुरी, उपन्यास, बनचरी, अशोक द्विवेदी,


text:
बिहार के गया जिला के निवासी सुदीप पाण्डेय के फिल्मी कैरियर भोजपुरिया भईया से शुरु भइल रहे जवना के हैरी फर्नाण्डीज निर्देशित कइले रहले. सुदीप पाण्डेय मानेले कि संघर्ष का दौरान बहुत कुछ अइसन बा जवना से दोसरा लोग के प्रोत्साहन मिल सकेला बाकिर ऊ एह बारे में बात करल ना चाहसु. कहेले कि ऊ दिन भुलाईये दिहल नीमन होई. बढ़िया काम कइला का बावजूद उद्योग में कवनो हवा ना खड़ा कर पवला खातिर सुदीप के कहना बा कि ऊ थियेटर कलाकार हउवन आ अपना तरफ आइल हर काम ना सकार सकस. उनका अपने शर्त पर काम कइल नीक लागेला से स्वाभाविक बा कि वइसनका काम बहुत कमे मिली.
सुदीप पाण्डेय के इहो नइखे मालूम कि कवना कारण से उनकर अधिका फिलिमन में डबल रोल बा. इहाँ तक कि उनुकर पहिलको फिलिम में डबले रोल रहुवे. सुदीप कहेले कि एकर बेहतर जबाब निर्देशके लोग दे पाई. हालही में रिलीज फिल्म मि॰ तांगावाला में फेर सुदीप के डबर रोल बा आ आवे वाली फिलिम कसम तिरंगा के में त ऊ एके साथ दस किरदार करत लउकीहे.
भोजपुरी फिल्मोद्योग का बारे में बतियावत सुदीप कहेले कि भोजपुरी सिनेमा के सबले बड़ विडम्बना इहे बा कि अधिकतर फिल्म परिवारन के देखे लायक बनावल जाले जबकि परिवार मुश्किले से थियेटर ले चहुँपेले. दोसरे भोजपुरी सिनेमा में स्टार सिस्टम बन गइल बा जवन एकर विकास के राह रोकले बा. बाकिर एकर जिम्मेदारी ऊ निर्देशक आ निर्माता लोगन पर डालेले जे नयका अभिनेता के मौका देबे से हिचकेले. फिल्म के सही वितरणो एगो बड़हन समस्या बा जवना खातिर निर्माता आ वितरक लोग के मिल बइठ के एह समस्या के समाधान खोजे के पड़ी.
अपना माता पिता के बेहद सम्मान देबे वाला सुदीप पाण्डेय के शौक बा जिम में कसरत कइल आ खाली समय में दोस्तन का साथे गप्पबाजी कइल. साथही मौका मिले त राजनीति का मैदानो में उतरे के चहीहे सुदीप. उनुकर कहना बा कि देश समाज खातिर कुछ कइल चाहत होखी त एहले बढ़िया दोसर कवनो मंच ना हो सके.
(स्रोत – संजय भूषण पटियाला)


text:
पिछला दिने भोजपुरी के मेगास्टार मनोज तिवारी के अँधेरी बँगला पर एगो अइसन महिला अइली जिनका के देखते निमना निमना लोगन के बोलती बंद हो जाले. बाकिर मनोज उनुका के देखि के खुश हो गइली काहे कि ऊ रहली उनुकर मुँहबोली बहिन आ चंबल के डाकू रह चुकल सीमा परिहार. सीमा जब मनोज का घरे चहुँपली त मीडिया के आँख ओह पर जम गइल. रियलिटी शो “बिग बॉस” का दौरान दुनु जने का बीच भाई बहिन के ई रिश्ता बनल रहे.
बाद में सीमा परिहार का वोट का सहारे मनोज तिवारी के बिग बॉस का घर से निकले पड़ल रहे त लोग सोचलसि कि भाई बहिन के ई रिश्ता अब टूट गइल. हालांकि मनोज तिवारी के हमेशा कहना रहल कि उनुका मन में बिग बॉस के वोटिंग का चलते कवनो गिला शिकवा नइखे. ओह दिन भेंट करे आइल सीमा परिहार घंटनो अपना भाई से बतियवली. कहल जात बा कि जल्दिये मनोज तिवारी सीमा परिहार के भोजपुरी सिनेमा में ले अइहें.
(स्रोत – शशिकान्त सिंह)


text:
Bhojpuri Film/ Songs/Music
फिल्मी हलचल - 3
भोले शंकर के म्यूजिक रिलीज
भोजपुरी के बिग बजट फिल्म भोले शंकर के म्यूजिक रिलीज २५ जुलाई के मुंबई का टाइम एंड अगेन होटल में रात के नौ बजे कईल जाई. मशहूर फिल्मकार महेश भट्ट एह आयोजन के मुख्य अतिथि होखिहन. मनोज तिवारी मोनालिसा वगैरह का साथ फिलिम के पूरा यूनिट मौजूद रही. फिल्म के संगीतकार धनंजय मिश्रा, गीतकार बिपिन बहार गायक राजा हसन, गायिका मौली दवे, पूनम वगैरह के भी मौजूद रहे के उमेद बा. एह फिलिम के निर्माता गुलशन भाटिया आ निर्देशक पंकज शुक्ला हवें. फिलिम के मुख्य किरदार में मनोज तिवारी, मिथुन चक्रवर्ती, मोनालिसा, लवी रोहतगी, शबनम, नरेन्द्र पजवानी वगैरह बाड़े.
२१ जुलाई २००८, सोमवार
अमर उपाध्याय बनलन निर्माता
टीवी पर मिहिर विरानी का रूप में मशहूर नायक आ हिन्दी फिल्मन के जानल मानल अभिनेता अमर उपाध्याय निर्माता बनि के फ्राइडे फिल्म्स का बैनर तले भोजपुरी फिलिम बबुआ हमार बनवले बाड़े जवन अब बन के तईयार बा आ जल्दिये प्रदर्शित होखे वाला बा. उनकर पत्नी हितल उपाध्याय आ सहयोगी डॉ॰ देवदत्त कपाड़िया सह निर्माता बा लोग. बबुआ हमार के निर्देशक राष्ट्रीय पुरस्कार प्राप्र आनन्द डी गहतराज हउवे. आजु के गुमराह होत युवा पीढ़ी पर बनल एह फिलिम के मुख्य किरदार नायक का रुप में अमर उपाध्याय का संगे मोनालिसा, प्रवीण सिंह सिसोदिया, मनीष महिवाल, शिवम तिवारी, उदय श्रीवासस्तव, आ मोना राय निभवले बा लोग.
अमर उपाध्याय के कहनाम बा कि जब ऊ भोजपुरी फिल्मन में काम कईल शुरू कइलन त उनुका ई भाषा बहुत मीठ लागल आ एकर मार्केटो उज्जवल लउकल, से ऊ फिलिम निर्माण का क्षेत्रमें गोड़ डाल दिहलन.
२१ जुलाई २००८, सोमवार
स्टार से बढ़ के ई स्टार
आजु काल्हु पालीवुड के निर्माता लोगन के पहिलका पसन्द मनोज सिंह टाईगर सफलता के गारण्टी बन चुकल बारे. चलत मुसाफिर को मोह लियो रे से अपना कैरियर के शुरुआत करेवाला मनोज सिंह टाईगर का खाता में अब तक के सबले बड़ हिट फिल्म आ सिल्वर जुबिली फिल्मन के लाइन लाग गईल बा. निरहुआ रिक्शावाला में बताशा चाचा के किरदार के जीवन्त बना देबे वाला मनोज टाइगर के गवनवा ले जा राजाजी, रंगीला बाबू, हो गईल बा प्यार ओढ़निया वाली से, कइसे कहीं तोहरा से प्यार हो गइल आ निरहुआ चलल ससुराल बाक्स आफिस पर धमाल मचा चुकल बाड़ी सन. हालही में प्रदर्शित लागल रहऽ ए राजाजी मं इनकर पार्टनर केकिरदार के दर्शक काफी पसन्द कइले बाड़े. हाल ई बनि गइल बा कि मनोज टाइगर के एंट्री होखऽते शुरु हो जाला हँसी के ठहाका.
मनोज सिंह टाइगर आजु भोजपुरी सिनेमा के सबले महँग कामेडियन बन चुकल बाड़े. एकरा अलावे ऊ जीटीवी का नागिन सीरियलो में आपन धाक जमा दिहले बाड़े.
२१ जुलाई २००८, सोमवार
विनय आनन्द बनलन गायक
भोजपुरी सिनेमा में गायकी के सफलता का बाद अभिनेता बने के फार्मूला अतना हिट हो गईल बाकि एब अभिनेतो से गायक बने के शुरुआत हो चुकल बा. गोविन्दा के भाँजा विनय आनन्द अब गायक बन चुकल बाड़े. सुपर हिट फिल्म चाचा भतीजा, आ ऐ बलम जी में शानदार अभिनय कर चुकल विनय आनन्द के ई नया रुप आवे वाली भोजपुरी फिल्म जाड़ा में बलमा प्यार लगे में देखे के मिली.
एह फिलिम में श्याम जी श्याम के लिखल गीत के अमन श्लोक का धुन पर विनय आनन्द गवले बाड़े.
२१ जुलाई २००८, सोमवार
भोजपुरी के त्रिमूर्ति आलोक कुमार का फिलिम में
भोजपुरी के सुपर निर्माता आलोक कुमार के राजा भोजपुरिया, हो गईल बा प्यार ओढ़निया वाली से, गवनवा ले जा राजाजी, आ निरहुआ चलल ससुराल बाक्स आफिस पर धमाल मचवले बाड़ी स. अब आलोक कुमार जवन धमाल मचावे जा रहल बाड़े ओकर सपना त ढेरे लोग देखऽल बाकि सफल ना भईल. बनारस में इटीवी का भोजुरी सिनेमा सम्मान समारोह २००८ में सार्वजनिक मंच से आलोक कुमार घोषणा कईलन कि ऊ रविकिशन मनोज तिवारी निरहुआ के ले के फिलिम बनईहें.
एह घोषणा पर मोहर तब लाग गईल कि भोजपुरी के तीनो स्टारो लोग ओहि मंच से सार्वजनिक रूप से एकर स्वीकृति दे दिहल. आलोक कुमार एह फिलिम पर काम करे के शुरु कर दिहले बाड़े आ अबहीं कहानी पर काम चल रहल बा.
२१ जुलाई २००८, सोमवार
मशहूर अभिनेता किरण कुमारो अब भोजपुरी परदा पर लउकिहन.
हिन्दी सिनेमा के जानल मानल चरित्र अभिनेता किरण कुमार अब जल्दिये भोजपुरी सेनेमा में आपन जलवा देखावे वाला बाड़न. आस्था फिल्म्स इंटरटेनमेंट के बैनर तले बनल सजन परदेसिया में किरण कुमार फिलिम के नायक विनय आनन्द के पिता के किरदार में बाड़न.
पवन कुमार आ दिनेश शुक्ला के निर्मित एह फिलिम के निर्देशक अवनि अग्रवाल बाड़े. बकौल किरण कुमार भोजपुरी भाषा उनुका बड़ा मीठ लागल आ सजन परदेसिया एगो साफ सुथरी परिवारिक फिलिम बा जवना में संस्कार झलऽकत बा. गँवई पृष्ठभूमि में औरतन क जिनिगी एह फिलिम का फोकस में बा. ई फिलिम दर्शकन के दिल जरुरे जीत ली. एह फिलिम के गीत विनय बिहारी लिखले बाड़े आ संगीत के सुर में बन्हले बाड़े संजीव राणा.
२१ जुलाई २००८, सोमवार


text:
बबुआ तू कबले होब फेल?
का कहीं बहुत तोहका झेललीं,
अब हम ना पाईब तोहें झेल।
कइसे पढबऽ कबले पढब्ऽ।
का-का पढबऽ ई समझा दऽ
डागडर बनब कि इंजीनियर
तनी हमहूँ के इ बतला द ।
सुनतालऽ नाहीं का बबुआ
का काने मे बा परल तेल?
बबुआ तू कबले होब फेल?
रटते-रटते एतना रटल।
मैट्रिक में पांच साल कटल।
का एतना कठिन पढाई बा?
इन्टर मे सात साल खटल?
कब बी ए से पीछा ठूटी
एम ए के कटबऽ कब नकेल?
बबुआ तू कबले होब फेल॥
बैलबाटम कब्बो तोहें चाहीं
आ कब्बो जींस के फरमाइस।
पऽर छतीस के मोहरी रखल
आ घट के असो भईल बाइस।
हम सोच सोच घबरातानी
ई फैसन बा कि बा झमेल ?
बबुआ तू कबले होब फेल॥
बा ऐतना नशा सिनेमा के
तू फिलिम न कवनो छोडेलऽ।
आपन औकात न देखेलऽ
रानी से नाता जोडेलऽ।
गावेलऽ तू फिल्मी गाना
आ लगावेलऽ इतर-फुलेल।
बबुआ तू कबले होब फेल।।
एक दिन झीरी से हम तकलीं
त तू सिगरेट दागत रह लऽ।
कौनो हिरोइन के फोटो ले
अॅकवारी मे दाबत रहलऽ।
ई देख के हम भकुआ गइलीं
तू खेलत बाड खूब खेल ।
बबुआ तू कबले होब फेल ॥
कुछ खेतवो बान्हे रखाय गइल।
दुइ बीघा असो बिकाय गइल।
ऊॅखी मे पायरीला लागल
आ धनवो भी पियराय गइल।
डेहरी के अन्न बचल बा बस
बिक गइल गोडहरा और हुमेल ॥
बबुआ तू कबले होब फेल ॥
वर देखुआ जाने कब अइहें
कब हरदी लगी बियाह होई।
कब पूत जनमिहें ए घर मे
न जाने कब झांकर होई ।।
पोता पोतिन के अगोरा मे
हो जाय न खतम हमार खेल ॥
बबुआ तू कबले होब फेल ॥
कब्बो एतना रीस लागेला
ब्लडप्रेशर उपर भागेला।
हमके तोहार सगरो लच्छन
बरबादी वाला लागेला।
मन करेला कुवां मे एक दिन
सरउ तोहका देतीं ढकेल ॥
बबुआ तू कबले होब फेल ॥


text:
‘लड़ब मरते दम तक’ बिहार आ झारखण्ड में एके संगे तीस गो सिनेमाघर में पिछला 26 जुलाई के शानदार ढंग से रिलीज कर दिहल गइल. फिलिम देखे ला उत्सुक बड़हन भीड़ सबेरही से सिनेमाघर का बहरी खड़ा रहे. सिनेमा देख के निकलत लोग के चेहरा पर संतोष के भाव लउकत रहल कि चल पईसा वसूल हो गइल.
दुर्गा फिल्म्स के बैनर तले बनल एह भोजपुरी फिलिम ‘लड़ब मरते दम तक’ में दर्शकन के विराज भट्ट के एक्शन फेर देखे के मिलल. एह फिलिम के परोसले बाड़ी सुनीला मिश्रा, निर्माता हउवें संजय कुमार मिश्रा आ निर्देशन जीत चटर्जी के बा फिलिम पूरा तरह से एक्शन, मनोरंजन से भरपूर आ साथ सुथर पारिवारिक फिलिम बावे जवन बाकी भोजपुरी फिलिमन से हट के बा. पूरा परिवार एकरा के एक साथ बइठ के देख सकेला काहे कि एहमें कवनो फूहड़पन नइखे.
फिलिम के कहानी गुमराह करे वाला दरिन्दर पर बा जे अपना लालच खातिर गरीबन के कुछ पइसा दे के मौत के मुँह में ठेल देलें. एह कहानी में किडनी गिरोह के पर्दाफाश भइल बा.
कलाकारन में विराज भट्ट, शुभम तिवारी, सुप्रेरणा सिंह, सीमा सिंह, सुदेश कौल, दीपक सिन्हा, के.के. गोस्वामी, उमाकांत राय, अनुपमा श्रीवास्तव वगैरह खास भूमिका में बाड़ें. लेखक के. मनोज सिंह, संगीतकार लाल सिन्हा, गीतकार अरविन्द तिवारी, बिपिन बहार, फणीन्द्र राव आ अशोक सिन्हा, एक्शन हीरा यादव, नृत्य संजय कोर्वे, संकलन जीतेन्द्र सिंह ‘जीतू’ अउर कैमरामैन श्यामल चक्रवर्ती हउवें.
(समरजीत)


text:
मुख्य पन्ना
आप एह समय विकिपीडिया के भोजपुरी संस्करण पर बानी। ई इंटरनेट आधारित एक ठो फ्री ज्ञानकोश हऽ। 15 जनवरी, 2001 के विकिपीडिया का सुरुआत जिम्मी वेल्स आ लैरी सैंगर द्वारा मिल के कइल गइल। अब एकर मलिकाई एक ठो गैर-लाभकारी संस्था 'विकिमीडिया फाउंडेशन' करत बा। विकिपीडिया पर वालंटियर लोग संपादन क के जानकारी बढ़ावे में योगदान करे ला। मई 2017 में कुल 285 भाषा में विकिपीडिया के प्रोजेक्ट चालू रहल; एकरे अंगरेजी संस्करण में 54 लाख+ लेख रहलें आ भोजपुरी संस्करण में 9,000+ लेख रहलें। जे केहू के भी इंटरनेट ले पहुँच बा ऊ विकिपीडिया पर लिख सकत बा।
आपो इहाँ मदद क सकत बानी!
- लेख पढ़ीं: लेख पढ़ीं, दुसरा लोग के भी पढ़वाईं, ई केहू के भोजपुरी सीखे में भी मददगार हो सके लें।
- लिखीं: बढ़ियाँ ज्ञानकोश के बिसेसता हवे सहज आ भरपूर जानकारी वाला लेख। सहज तरीका से बुझा जाए वाली भाषा में इहाँ जानकारी बढ़ावे खातिर लिखीं।
गंगा नदी भारत आ बांग्लादेस में बहे वाली, एशिया के एक ठो प्रमुख नदी हऽ। उत्तराखंड के गंगोत्री में हिमालय से निकल के बिसाल मैदानी इलाका में बहत आ कई अन्य बड़हन नदिन के पानी समेटत ई नदी बंगाल की खाड़ी में समुद्र में मिल जाले जहाँ कुल छोड़ल जाये वाला पानी के हिसाब से ई दुनिया के तीसरी सभसे बड़ नदी हवे। गंगा के मैदान भारत के बहुत उपजाऊ हिस्सा आ घन बसल इलाका हवे आ गंगा की तीर पर ऋषिकेश, हरिद्वार, कन्नौज, कानपुर, इलाहाबाद, बनारस, बलियाँ, पटना, कलकत्ता आ ढाका नियर कई ठे प्रमुख शहर बसल बाड़ें।
हिंदू धर्म में गंगा के देवी आ माई की रूप में पूजल जाला। गंगा में अस्नान से पुन्य मिले के मान्यता हऽ आ एकरे तीरे पबित्र तिथिन के मेला आ नहान लागे ला।नदी के थाला पर्यावरण आ जीव जंतु खातिर भी महत्व वाला बा आ नदी में गंगा सूँस (डॉल्फिन) आ इरावदी सूँस नियर कई जलजीव आ मछरी पावल जालीं जे एह समय खतरा में बाड़ीं। गंगा के डेल्टा सुंदरबन भी पर्यावरण आ पारिस्थितिकी खातिर बहुत महत्व वाला हऽ। एकरे बावजूद, साल 2007 में आइल एगो रपट की मोताबिक ओह समय गंगा दुनिया के पाँचवी सभसे प्रदूषित नदी रहे। भारत सरकार एकरा प्रदूषण के कम करे खातिर गंगा कार्ययोजना चलवलस बाकी ई बहुत सफल ना भइल आ वर्तमान में भी एकरा खातिर कोसिस चालू बा।
- मानुषी छिल्लर मिस वल्ड 2017 के खिताब जितली आ साल 2000 में प्रियंका चोपड़ा के बाद से, पछिला सतरह साल में, ई खिताब जीते वाली पहिली भारतीय बनली।
- रामनाथ कोविंद (फोटो में देखावल) भारत के 14वाँ राष्ट्रपति के रूप में सपथ लिहलें।
- इसरो के बनावल मंगलयान सफलता की साथ आपन परिकरमा कक्षा में 1000 दिन पूरा कइलस, जबकि ई छह महीना (180 दिन) के लक्ष्य ले के मंगल ग्रह पर भेजल गइल रहे।
- ढोला-सदिया पुल, भारत के आसाम राज्य में ब्रह्मपुत्र नदी पर बनल 9.15 किलोमीटर लमहर पुल आवागमन खातिर खोल दिहल गइल जे भारत के सभसे लंबा आ एशिया में दूसरा सभसे लंबा पुल बा।
- सोशलिस्ट इमानुएल माक्रों दक्षिणपंथी उमीदवार मारी ले पेन के हरा के फ्रांस के सभसे कम उमिर के राष्ट्रपति बनलें।
- योगी आदित्यनाथ उत्तर प्रदेश के नया मुख्यमंत्री बनलें।
- ... कि केल्ट-9बी नाँव के बाहरीग्रह, अबतक ले खोजल गइल ग्रह सभ में सभसे गरम ग्रह बाटे।
- ... कि 1963 में रिलीज होखे वाली गंगा मइया तोहें पियरी चढ़इबों भोजपुरी में बनल पहिली फिलिम रहल।
- ... कि आम (फोटो में देखावल) भारत, पाकिस्तान आ फिलिपींस के राष्ट्रीय फल हवे आ बांग्लादेश के राष्ट्रीय फेड़ हवे?
- ... कि सुपरमून के स्थिति में, पुर्नवासी के दिन पृथ्वी आ चंद्रमा के बीच के दूरी कम होखे के कारण चंद्रमा १५% तक ले बड़ आ ३०% तक ले ढेर चमकदार लउके ला।
- ... कि नोहकलिकाई भारत के सबसे ऊँच झरना (सिंगल ड्रॉप, ऊँचाई ३४० मीटर) बाटे, जवन पूर्ब खासी पहाड़ी पर चेरापूंजी के लगे बा।
जाफा घंटाघर एगो घंटाघर बा जे ऐतिहासिक जाफा शहर में बा, अब तेल अवीव के हिस्सा में रूप में ई शहर मौजूद बा। एह घंटाघर के इतिहासी महत्व बाटे एकर निर्माण 1900 से 1903 के बीचा में भइल रहे आ ई चूना पाथर (लाइमस्टोन) के बनल रचना हवे।
फोटो: Andrew Shiva
- हाल में देखावल गइल:
कई दूसर भाषा में भी विकिपीडिया बाड़ी सऽ, लेख संख्या अनुसार सभसे बड़हन आ कुछ प्रमुख भारतीय भाषा में विकिपीडिया सभ के लिस्ट नीचे दिहल जात बा:
- 10,00,000 से ढेर लेख:
- English Deutsch Español Français Italiano Nederlands 日本語 Polski Pycckий Svenska Tiếng Việt
- 2,50,000 से ढेर लेख:
- العربية Bahasa Indonesia Bahasa Melayu Català Čeština Euskara فارسی 한국어 Magyar Norsk
- Português Română Srpski Srpskohrvatski Suomi Türkçe ykpaïHcbka 中文
- भारतीय भाषा:
- اردو हिन्दी தமிழ் नेपाल भाषा తెలుగు বাংলা മലയാളം मराठी မြန်မာဘာသာ नेपाली ગુજરાતી ਪੰਜਾਬੀ
- বিষ্ণুপ্রিয়া মণিপুরী ಕನ್ನಡ ଓଡ଼ିଆ संस्कृतम् मैथिली سنڌي অসমীয়া गोंयची कोंकणी / Gõychi Konknni डोटेली पालि पूरा लिस्ट देखीं
विकिपीडिया के होस्ट एगो गैर-लाभकारी संस्था विकिमीडिया फाउंडेशन हवे, ई अइसने अउरी कई गो प्रोजेक्ट भी होस्ट करे ले:


text:
भोजपुरी के वर्तमान स्वरूप : गत्यात्मक आ विकासमान
अपना प्रिय अंदाज,मिसिरी के मिठास आ पुरुषार्थ के दमगर आवाज का कारन भोजपुरी शुरुए से आकर्षण के केंद्र में रहल बिया | भाषा निर्भर करेलेविशेष रूप से भौगोलिक कारन आ बोलेवाला लोगन के आदत,रुचि आ प्रकृति पर | विशेष परिस्थिति भी एह में आपन बरियार प्रभाव छोड़ेले | भोजपुरिया लोगन के अलग–अलग क्षेत्रन में प्रभावित करेवाला अलग–अलग कारकन का चलते भोजपुरी के भी कई गो रूप लउकऽता आ अभी तककवनो महाबीर एकरा के अनुशासित कऽके मानक रूप ना दे पवले | वर्तमान में ई काम आसान नइखे रहि गइल,बहुत कठिन बा | खासकर अइसना मेंजब इलेक्ट्रॉनिक मीडिया के भी जबर्दश्त प्रवेश भइल बा भोजपुरी में | जब भी अंकुश चली त मुद्रिते माध्यम का हाथ से,ओकर कवनो विकल्प नइखेबाकिर इलेक्ट्रॉनिक माध्यम के प्रभाव सौ गुना अधिक रही | बहुत सोच समझ के,पूर्व योजना बनाइके ई काम करेके परी | एकरा बादे भोजपुरी भाषाअउर साहित्य के गत्यात्मक आ विकासमान वर्तमान स्वरूप कवनो भाषा के ईर्ष्या के विषय बन सकऽता | भले भोजपुरी के मानकत्व अभी तक प्राप्त नइखे भइल बाकिर अधिकांश साहित्यकार एकर ध्यान रख रहल बाड़े कि अइसने प्रयोग चलावल जाव जवनमानकीकरण का चौहद्दी में समा सके,जवन सभका खातिर सुग्राह्य होखे आ तर्कसंगत होखे | जे अपना क्षेत्रीय बोली का मोह से ऊपर ना उठि पाई ओकरमेहनत कुछ पानी में भी जाई,एह में कवनो संदेह नइखे | कुछो होखे,लेखन कार्य चलत रहे के चाहीं आ आजु तक के भोजपुरी साहित्य संपदा पर खालीसंतोषे ना गर्व भी कइल जा सकऽता जेकरा भंडार में कवनो विधा के स्तरीय रचनन के अभाव नइखे | भोजपुरी प्रकाशक का अभाव आ छपाई में बेसीखर्च का चलते ढेर पुस्तक बरिसन से प्रकाशनाधीन बाड़ी सन आ प्रकाशित पुस्तकन के भी अशेष सूची बनावल शोध कार्य के विषय हो गइल बा | राष्ट्रीयआ अंतर्राष्ट्रीय स्तर पर एकाध गो पुस्तकालयन का निर्माण से एह कार्य में सहूलियत मिल सकऽता,जो हर रचनाकार आपन किताब ओहिजा भेजे तऽ| हालॉकि अखिल भारतीय भोजपुरी साहित्य सम्मेलन,पटना, भोजपुरी अकादमी,पटना आ रामसखी रामबिहारी स्मृति पुस्तकालय–सह–शोध संस्थान, सारण का सङही पांडेय नर्मदेश्वर सहाय,पं.गणेश चौबे,पांडेय कपिल,श्री जगन्नाथ,डॉ. नंदकिशोर तिवारी,डॉ. राजेश्वरी शांडिल्य जइसन एकसदस्यीयसंस्था भी एह संदर्भ में आपन भूमिका बखूबी निभवले बाड़ी सन आ आजो निभा रहल बाड़ी सन बाकिर ओके पर्याप्त नइखे कहल जा सकत | वर्तमान भोजपुरी के पत्र–पत्रिकन पर संतोष कइल जा सकऽता | एह घरी जबकि हिंदी में भी साहित्यिक पत्रिका कुछ रचनाकार सदस्यन का भरोसे चलरहल बाड़ी सन ओहिजा भोजपुरी में लघु पत्रिकन के अतना संख्या कम नइखे | कई गो पत्रिका बुता गइली सन बाकिर कई गो उदित भी भइल बाड़ी सन | कुछ पत्रिकन के कलेवर आ व्यक्तित्व अपना रंगीनियत में काफी आकर्षक बा | एह में संडे इंडियंस, भोजपुरी संसार पत्रिका आ सिने भोजपुरिया केनाँव खास तौर पे लिहल जा सकऽता | नियमित रूप से मासिक तौर पर छपेवाली पत्रिका में “भोजपुरी माटी” के ना भुलावल जा सके | अपनाठोस,संतुलित आ स्तरीय रूप के बरकरार राखेवाली पत्रिका में सम्मेलन पत्रिका, पाती, कविता आ सुरसती के नाम गर्व के साथ लिहल जा सकऽता | माई, पनघट, परास, भोजपुरी जिंदगी, भोजपुरी विश्व, सिरजनहार, साखी आदि पत्रिकन के भी अंक बहुत बढ़िया निकलतारे सन | छमाही पत्रिका “सूझ–बूझ” प्रवेशांके से भोजपुरी पत्रकारिता के एगो नया संभावना के रूप में लउकऽतिया | भारत का अलावे दोसर देशन से भी पत्रिकन के निकले के खबरमिलत रहऽता बाकिर देश में ओकरा अनुपलब्धता के कारण एह विषय पर गंभीरतापूर्वक कुछ कहल नइखे जा सकत | इंटरनेट पर अँजोरिया डॉटकॉम, भोजपुरिया डॉटकॉम, भोजपुरी एक्सप्रेस डॉटकॉम, भोजपुरीमूवमेंट डॉटनिंग डॉटकॉम, भोजपुरीलिरिक्स डॉटकॉम, जय भोजपुरी डॉटकॉम, चौराचौरी एक्सप्रेस, भोजपुरी अर्ग डॉटकॉम, बिदेशिया, पूर्बांचल एक्सप्रेस डॉटकॉम आदि पत्रिका अपना–अपना खास तेवर कासाथ काम कर रहल बाड़ी सन | खुशी के बात ई बा कि एह में हर साइट कवनो खास विधा खातिर विशेष रूप से जानल जाले सन | कवनो समाचार तकवनो साहित्य–संस्कृति,कवनो सोशल नेटवर्किंग,कवनो भोजपुरी अस्मिता,कवनो खूबसूरत पत्रिका त कवनो भाषायी आंदोलन खातिर चर्चित बाड़े सन | कवनो साइट के तेवर उग्र बा त कवनो के धीर,गंभीर,प्रशांत, कवनो के तेवरे नइखे त कवनो के एह से कवनो मतलब नइखे– ईश्वर का कृपा से जइसनबन जाए | साहित्य,संस्कृति से लेके गीत,संगीत,फिल्म,टीवी– हर क्षेत्र में सर्वाधिक चर्चित लगभग पचीस–छब्बीस गो वेबसाइट बाड़े सन | ई भोजपुरीखातिर गर्व के विषय बा | अतने ना कुछ वेबसाइट समाज आ संस्कृति खातिर घातक वेबसाइट,संस्था आ कार्यन पर भी निगाह जमवले बाड़े सन – भोजपुरी माटी खातिर ई शुभ संकेत बा | नेट का माध्यम से छठ के परसाद भेजाए लागल बा देश का कोना कोना में– ई सराहना के बात बा | कवनो भाषा आ भाषायी संस्कृति के व्यापक प्रचार–प्रसार में सिनेमा के महत्त्वपूर्ण भूमिका होले | भोजपुरी में ई अनमोल आ सुखद घड़ी आइल पहिलफिल्म “गंगा मइया तोहे पियरी चढ़इबो“ के 1962 में रिलीज भइला से,जेकर मुहूर्त भइल रहे 1961 में | एकर निर्माता नाज़िर हुसैन जी के भोजपुरीसंसार कबो ना भुलाई | तब से कई गो फिल्म भोजपुरी भाषी क्षेत्र में हिंदी फिल्म के समानांतर सफलता के झंडा गाड़े शुरू कइली सन | 1986 तक केफिल्मन में लागी नाहीं छूटे रामा,बिदेशिया,दंगल,बलम परदेशिया,धरती मइया,गंगा किनारे मोरा गाँव,हमार भौजी,भैया दूज,दुलहा गंगा पार के के विशेषरूप से चर्चा कइल जा सकऽता | लगभग सात बरिस का अंतराल में भोजपुरिया दर्शक त जइसे भोजपुरी फिल्म के भुलाइए गइल | दरअसल ओह घरीतक भोजपुरी फिल्म का ऊपर हिंदी फिल्म के मसाला फार्मूला पूरी तरह हावी हो गइल रहे | मौलिकता से कोसो दूर आ अपना माटी से भटकल भोजपुरीफिल्म के 2003 में फेरु से एगो नया जन्म मिलल ससुरा बड़ा पइसावाला से, जेकर अभिनेता रहन लोकगायक मनोज तिवारी आ तबसे जे भोजपुरीफिल्मन के दौर चलल त नया–नया प्रयोग करत अजुओ पूरा गति में बा | ई बात दीगर बा कि आज कई गो भोजपुरी फिल्म बक्सा में बंद बाड़ी सन आ ढेरत मुँहहीं का भरे गिरतारी सन बाकिर तबहुँओ निर्माता लोगन के आकर्षण का केंद्र में त ई बिजनेस बड़ले बा | एहिजा ई कहल ज्यादे ठीक होई किभोजपुरी फिल्म निर्माता लोगन के एह विषय पर मंथन करेके चाहीं कि काहें अतना असफल होतारी सन फिल्म | फिल्म के कथानक का साथ–साथ गीतआदि के भी पृष्ठभूमि जो भोजपुरी के आपन मौलिक ना रही त नीमन दिन देखे के लोभ छोड़हीं के परी | लोकगायन के भी चर्चा कइल ओतने जरूरी हो गइल बा काहेंकि भोजपुरी समाज पर ओकर खासा असर बा | एह में कवनो संदेह नइखे कि आजभोजपुरी संगीत मड़ई आ चौपाल से उठिके राष्ट्रीय आ अंतर्राष्ट्रीय मंचन पर आसीन हो चुकल बा आ ई बहुत खुशी के बात बा बाकिर एकर आयोजनअतना महङा होखे लागल बा कि मड़ई आ चौपाल से ई जइसे अलोपिते हो गइल बा | पइसा आ प्रचार का लोभ में लोकसंगीत का सङे खेलवाड़ो खूबभइल | नया धुन का चक्कर में कवनो अवसर के धुन कवनो अवसर के गीतन में भी खूब ढुकावल गइल बा | अगिला पीढ़ी खातिर लोकगीतन केवास्तविक धुनन के पहिचानल बहुत कठिन काम हो जाई | फूहड़ गीतन के बाढ़ि एकर रहल–सहल कोर–कसर भी पूरा कऽ दिहलसि | फूहड़पन आअसभ्य भाषा के लोकगायन में जबर्दश्त प्रवेश भोजपुरी संस्कृति खातिर बहुत बऽड़ खतरा बा | भोजपुरी संगीत खातिर लिखे जाएवाला गीतन केरचनाकारन में साहित्यकार लोगन के संख्या ना के बराबर बा– ई एगो बरियार कारन बा एकर | संस्कार गीत,धोबी गीत,जँतसार,रोपनी के गीत,पचराआदि लोकगीतन के संरक्षण आज के महत्त्वाकांक्षी गायकन का मिलावटी प्रवृत्ति का कारन चुनौतीपूर्ण हो गइल बा | एही तरह से सोरठी बृजभार,लोरकीआदि लोकगाथा आ गोंड़ऊ नाच (हुरका के नाच) आदि लोकनृत्यन के भी बचावल बहुत जरूरी बा | एह संदर्भ में वर्तमान बाजार में प्रतिष्ठित गायक लोगआ महुआ, ईटीवी आदि चैनल जो रुचि देखाई त संरक्षण के उमेदि कइल जा सकऽता | पिछला कई साल से संविधान के आठवीं अनुसूची में भोजपुरी के दर्ज करावे खातिर प्रयास चल रहल बा | एने एह में अउर तेजी आइल बा बाकिर सिवायआश्वासन के कवनो परिणाम तक यात्रा अभी पहुँचल नइखे | एमें कवनो संदेह नइखे कि भोजपुरीभाषियन के संख्या भारत में बड़हन बिया , एकरासङही विश्व के कई गो देशन– मारिशस,सूरिनाम आदि के मुख्य भाषा भी हऽ भोजपुरी | अइसना में एकरा साहित्य,संस्कृति आदि के विकासमान रूपमें अउरी बढ़ंती खातिर जरूरी बा कि संविधान के आठवीं अनुसूची में एकर नाम भी दर्ज होखो | अब त कई विश्वविद्यालयन में भी भोजपुरी के पढ़ाई चालू हो गइल बा आ कहीं न कहीं भोजपुरी से संबंधित चर्चा चलिए रहल बा– ई संतोष के विषय बा | बाकिर अतने से काम ना चली | खाली साहित्य–सृजन से बात ना बनी | साहित्य का अलावे भोजपुरी के भाषिक रूप पर भी मंथन कइल बहुत जरूरी होगइल बा | भाषाशास्त्री लोगन के चाहीं कि बिना कवनो पूर्वग्रह के बिना समय गँववले एह काम में भी लागि जाईं | जब तक भोजपुरी के मानक रूप केएगो मोटा–मोटी रूप भी सामने ना आई तब तक व्याकरण आदि के लेखन ओतना महत्त्वपूर्ण नइखे | लेकिन, एह सभसे जरूरी ई बात बा कि भोजपुरी के गैरसाहित्यकार वर्ग में ई जागरूकता ले आइल जाव कि लोग बाहर–भीतर हर जगह खुलकेभोजपुरी बोलसु, खरीदके भा माङिके भोजपुरी के किताब आ पत्र–पत्रिका पढ़सु | एह तरह के जागरूकता अभियान भोजपुरी के अग्रणी संस्थन केचलावे के परी | बुद्धिजीवी वर्ग के दायित्व त अभी शुरूए नइखे भइल | अभी तक भोजपुरी के स्थिति ई बा कि ऊ अपने लोगन के नजर में सम्मान केभाषा नइखे | हमनी के बियाह ,जनेऊ आदि हर तरह के परोजन खातिर नेवता,पोस्टर आदि हिंदी का सङही भोजपुरियो में लिखे शुरू करेके परी | भोजपुरी सम्मान के क्रांति अब ज्यादा प्रासंगिक हो गइल बिया | जब तक एह शून्य से सम्मान यात्रा के शुरुआत ना कइल जाई आ जब तक हर जुबान सेभोजपुरी स्वाभिमान के रस ना बरिसे लागी, तब तक एह विषय पर कवनो गंभीर टिप्पणी महत्त्व नइखे राखत | डॉ. रामरक्षा मिश्र...


text:
“प्यार के बंधन ना टूटे मितवा” के निर्देशक महमूद आलम अब अपना अगिला फिलिम “प्यार होके रही” से फेर सक्रिय भइल बाड़न. .एम् डी वी मोशन पिक्चर्स आ ए,डी आर एस फिल्म्स के बैनर तले बनत निर्माता प्रवीण कुमार के एह फिलिम में मनोज पाण्डेय आ मोनालिसा के रोमांटिक जोड़ी बा. साथे नजर अइहें निखिल राज उर्फ़ भौकाल सिंह, प्रकाश जैस, किरण यादव, तेज़ बहादुर, दिलीप सिन्हा अउर अश्विनी वगैरह,
निर्देशक महमूद आलम बतावत बाड़ें कि ई एगो इंटेंस लव स्टोरी ह, जवना मे मुहब्बत के दीवानगी म्यूजिकल अंदाज़ में परोसल जाई. एह फिलिम ला जाहिद अख्तर के गीतन के सुर से सजवले बाड़ें मधुकर आनंद.
शूटिंग ५ जून से गोरखपुर आ कुशीनगर के लोकेशन पर शुरू होखी. .
(स्पेस क्रिएटिव मीडिया)


text:
नई दिल्ली। भारतीय जनता पार्टी (भाजपा) के अध्यक्ष अमित शाह ने बुधवार को मनोज तिवारी को पार्टी की दिल्ली इकाई का अध्यक्ष नियुक्त किया है। भाजपा की ओर से जारी एक आधिकारिक बयान के मुताबिक, “मनोज तिवारी दिल्ली भाजपा के प्रदेश अध्यक्ष के तौर पर सतीश उपाध्याय की जगह लेंगे। उनकी नियुक्ति तत्काल प्रभाव से प्रभावी होगी।”
बयान के अनुसार, भाजपा सांसद नित्यानंद राय को भाजपा की बिहार इकाई का अध्यक्ष नियुक्त किया गया है। तिवारी उत्तर-पूर्वी दिल्ली से भाजपा सांसद हैं, जबकि राय बिहार में उजियारपुर सीट से लोकसभा सदस्य हैं।


text:
कार्तिक के महिना में हमार आजी रोज भिनसारे दुआर पर शिवाला के कुआं पे नहास, ओहिजे तुलसी जी के दीया बारस आ साथे गीतो गावस-
जगा द राम तुलसी के भइले बिहान हो…
जे मोरा तुलसी से नेह लगयिहें रामा
जनम जनम अहिवात मिलि जइहें हो राम…
जगा द राम तुलसी के
हमरा बड़ा जबून बुझाए कि हेतना फजिराहे इ पूजा कइला के का काम बा ? बाकिर एतना मालुम रहे कि एही दिनवें ऊख चुसेके बरत आवेला ।
आजी पूजा करिहें… तुलसी महारानी के । बियाह करवयिहें शालिग्राम से… ऊख के माड़ो गड़ाई… तुलसी के गाछ के मेहरारू लेखा सजावल जाई । चूड़ी, टिकुली, सेनुर सभे टिकाई… लाल चुनरी ओढा के नवकि कन्या बना दिहल जाई । मजगर खेल रहे हमरा खातिर… ।
फेर घर भर के लोग गीत गाई-
कवना घरे तुलसी जी लिहली जनमवा
कवना घरे भइली अहवात…
जगा द राम तुलसी के… भइले बिहान
ओही घरी हमनी के उ माड़ो के ऊख पे आपन हक जताइब जा ।
– हई जरी (जड़) देने से चार पोर ऊख हमार… हई ऊख में सियार पदले बा… हम ना खाइब । ( ऊख जब पाक जाला त कवनो कवनो पोर से फाट जाला, ओही जगह पे सब रस इकठ्ठा हो के , सुख के लाल हो जाला… हमनी के उहे कहीं जा कि इ सियार के पादल ह,एही से फाट गइल बा )
होत बिहान, हमनी के ओह माड़ो में से ऊख निकाल निकाल चूसब जा ।
हमार बाबा, बड़हन कर्मकांडी… उनके श्रीमुख से सुनल कथा के एहिजा अपना से मगज से लबरत बानी –
इ कथा ब्रह्मा जी कहले… देवता लोग के कहला पे…
ए हो देवता लोग, जानते बाड़… बुढा गईनी हो । दोसरकन के जिनगी के रूप गढ़े में थाक गइल रहीं त अन्घी लाग गइल । एह सुतला में हमार मुंह खुला रह गइल रहे ।
ओह घरी एगो राक्षस … नांव ओकर शंखासुर … बड़ा बदेल रहे… भयंकर उत्पाती ।
हमार मुंहवा त खुला रहले रहे… उ हमार मुंह में खेलत सभे वेद लोग के उठा ले गइल… वेद लोग हमार लईका… ।
अब हम बुढा से उ राकस धराये के मान के रहे !!?? उ त लेके समुन्दर के तली में समा गइल ।
हमरा कुछो बुझाइल ना त बिसनु भगवान भी गइनी । अब रउरे आसरा बा… सब बेद लोग के हमरा के लौटाईं ।
तब बिसनु भगवान मछली बन के समुन्दर में गइले… ओह राक्षस से घनघोर लड़ाई कइलन… शंखासुर के मार के वेद के अपना साथे लइले ।
बाकी एह लड़ाई में बिसनु भगवान थाक गइल रहन । सुस्ताये खातिर शेषनाग के शैया पे लेटले त नींद लाग गइल ।
नींद अस कि टूटले टूटे ना… अब सभके चिंता भइल कि भगवाने सुत जयिहें त संसार के पालन के करी ?
बिसनु भगवान के तुलसी से बड़ा प्रेम… सभे देवता कहले कि जब ले भगवान नइखन जागत तब ले तुलसी माई संसार में कल्याण करिहें ।
तुलसी जी बैकुंठ से धरती पे आ गइली । चार महीना बाद बिसनु भगवान के देह हिलल त देवता लोग लगले मंगल गावे –
उत्तिष्ठोत्तिष्ठगोविन्द त्यजनिद्रांजगत्पते।
त्वयिसुप्तेजगन्नाथ जगत् सुप्तमिदंभवेत्॥
उत्तिष्ठोत्तिष्ठवाराह दंष्ट्रोद्धृतवसुन्धरे।
हिरण्याक्षप्राणघातिन्त्रैलोक्येमङ्गलम्कुरु॥
अब बिसनु भगवान के नींद टूटल त तुलसी के खोजले….
सभे कहल उ त राउरे कार करत बाड़ी संसार में, अब जब रउरा जाग गइनी त उनका के ले आयीं । बिसनु भगवान उनका के लावे एह संसार में अइले त तुलसी नवकी दुलहिन बनके उनका लगे गइली । दुनो जाना के बिरह दूर भइल आ फेर तुलसी बैकुंठ पधरली । आ बिसनु भगवान आपन डिउटी… अरे संसार के पालनकरता वाला…. संभरलन ।
अब एह दिन के संसार के लोगन तुलसी आ बिसनु के बियाह के रूप में मनावेला । आ एही दिन बिसनु भगवान नींद से उठले त एकरा के देवठान (देव- उठान) कहल जाला ।
नवका पौधा ऊख के… मीठ – रसदार … आ पानिफल सिंघाड़ा इहे कुल्ही पूजा में चढ़ावल जाला ।
कहे के त बिसनु भगवान के जागे के परब ह , बाकी देखल जाओ त इ अपना भीतर के देवत्व जगावे के परब ह ।
त परेम पूर्वक बिसनु-तुलसी के गीत गाईं, मीठ- मीठ ऊख चूसीं आ दुनिया में अपना के मीठ बनायीं ।
तुलसी लहरिया लाल, ए रामा मोरे अंगनवा
मोरे अंगनवा तुलसी जी के गछिया
ब्याह ले जयिहें शालिग्राम , ए रामा मोरे अंगनवा….


text:
- नई दिल्ली |
सुप्रीम कोर्ट के कामकाज प चार जज के चिंता प कांग्रेस कहलस, 'लोकतन्त्र खतरा में बा'
शुक्रवार के सुप्रीम कोर्ट के चार न्यायधीश के बयान के बाद कांग्रेस पार्टी कहलस कि 'बहुत गंभीर बात बा कि सुप्रीम कोर्ट पांच वरिष्ठ न्यायधीश में से चार न्यायधीश कोर्ट के कामकाज प चिंता जतावतारे।' पार्टी एकरा संगही जोड़लस कि एकरा से साबित होखता की 'लोकतन्त्र खतरा में बाटे'।
पार्टी के आधिकारिक ट्विटर हैंडल से जारी एगो ट्वीट में कहल गइल कि, "सुप्रीम कोर्ट के कामकाज प चारो जज के चिंता से हमनी के बहुत चिंतित बानी।" पार्टी के इ बयान सुप्रीम कोर्ट के पाँच वरिष्ठ जज में चार - न्यायधीश जस्ती चेलामेश्वर, रंजन गोगोई, मदन लोकुर अवुरी कुरियन जोसफ के ओ बयान के बाद आईल जवना में कहल रहे कि "लोकतन्त्र के बचावे खाती जरूरी बा न्यायपालिका के तुरंत रक्षा कईल जाए।'
शुक्रवार के चारो जज एगो प्रेस कॉन्फ्रेंस क प्रधान न्यायधीश दीपक मिश्रा प हमला बोलत घोषणा कईले कि 'सुप्रीम कोर्ट में सबकुछ ठीक नईखे' अवुरी प्रधान न्यायधीश ओ लोग के चिंता के लगातार अनदेखी करतारे। चारो जज कहले कि ओ लोग के मीडिया से सोझा आपन चिंता जतावे प मजबूर कईल बा, काहेंकी एकरा अलावे देश के बात करे के दोसर कवनो राह ना रह गईल रहे।
उ लोग कहले कि 'हमनी के तमाम कोशिश नाकाम हो गईल आ हमनी के पूरा भरोसा बा कि बिना न्यायपालिका के बचवले, लोकतन्त्र ना बाची।" न्यायधीश चेलामेश्वर कहले, "हमनी के प्रधान न्यायधीश से आवेदन के संगे मिलल रहनी लेकिन उनुका के मानवे ना पवनी कि हमनी के निहोरा ठीक बा, हमनी के ठीक बानी। एकरा बाद हमनी लगे दोसर कवनो उपाय ना रह गईल आ मजबूरी में देश से बात करे के पड़ल।"
प्रधान न्यायधीश दीपक मिश्रा के हटावे के सवाल प न्यायधीश चेलामेश्वर कहले कि, "देश के तय करे दिही।" न्यायधीश गोगोई कहले कि, "केहु कवनो प्रकार के मर्यादा के उल्लंघन नईखे करत, देश के जवन कर्जा बा ओकरा के चुकता कईल जाता।"
प्रेस कॉन्फ्रेंस करे के सवाल प न्यायधीश चेलामेश्वर कहले, "देश में बहुत विद्वान लोग बहुत बढ़िया बात कहतारे। हमनी के नईखी चाहत कि आज से 20 साल बाद कवनो विद्वान आदमी इ कहे कि न्यायधीश चेलामेश्वर, गोगोई, लोकुर आ कुरियन जोसफ अपना आत्मा के बेच देले अवुरी संविधान के संगे सही काम ना कईले।"
First Update: 12 January, 2018 05:51 PM


text:
सुपरस्टार दिनेशलाल यादव निरहुआ आ हॉट गर्ल अंजना सिंह के जोड़ी भोजपुरी फिलिम ‘वर्दी वाला गुन्डा’ में नजर आवे वाली बा. आदिशक्ति इंटरटेनमेंट आ बालाजी सिनेविजन प्रा०लि० के प्रस्तुति एह फिलिम में निरहुआ पुलिस इंस्पेक्टकर के भूमिका में बाड़न आ अंजना उनकर नायिका बाड़ी, एह जोड़ी पर एक से एक लाजवाब गाना आ सीन फिलिमावल गइल बा. निर्देशन कइले बाड़े ‘जिगर’ आ ‘विजयपथ’ जइसन हिन्दी फिलिमन के निर्देशक रहल अहमद फरोग सिद्दीकी.
निर्माता पप्पु भाई आ राजेश सिंह के एह फिलिम के कलाकारन में निरहुआ, अंजना सिंह, शशिमोहन सिंह, मनोज टाईगर, ब्रजेश त्रिपाठी, गौरी शंकर, गोपाल राय, रजनीश झॉजी, आ अवधेश मिश्रा बाड़ें. लेखक संतोष मिश्रा, गीतकार विनय बिहारी आ प्यारेलाल यादव ‘कवि’, संगीतकार मधुकर आनंद, छायांकन अकरम खान के, नृत्यगुरू पप्पू खन्ना आ रामदेवन, एक्शन मास्टर दिलीप यादव आ कार्यकारी निर्माता आशीष ठाकुर.
एह फिलिम में अभिनेत्री दिव्या द्विवेदी पर खास आईटम गीत फिल्मावल गइल बा, आजुकाल्ह एकर पोस्ट प्रोडक्शन के काम होखत बा.
(प्रशांत निशांत)


text:
– डाॅ. अशोक द्विवेदी
गंगा, सरजू, सोन का पाट में फइलल खेतिहर-संस्कृति दरसल “परिवार” का नेइं पर बनल गृहस्थ संस्कृति हऽ. परिवार बना के रहे खातिर पुरुष स्त्री क गँठजोरा क के बिवाह संस्कार से बान्हल आ मर्यादित कइला का पाछा सृष्टिकारी कर्म के गति देबे क भावना रहे. घर के कल्पना बे घरनी संभवो ना रहे. एही से जेकर बियाह ना होय भा जे अकेल रहे ओके बाँड़ (वांण) आ बंड कहल जाव. सिरजन आ मानवी विकास खातिर पोथी पुराण आ रामायण-महाभारत जुग के लोकजीवन में एह परिवार-संस्कृति का दिसाईं आस्था आ विश्वासे लउकेला. हमन का भोजपुरी क्षेत्र में अब तऽ कृषि-संस्कृति क मय पाया धीरे धीरे थसके-भिहिलाए लागल बा. नया जुग के नया बयार आ मशीनी प्रभाव संवेदना आ आस्था प टिकल तंत्रे के ढाहे में लागल बा. खेत जोते, बिदहे, दँवरी करे, रहट-मोट वाला सिंचाई करे भा तेल आ रस निकाले खातिर पेराई करे वाला बैलन के जगहा टेक्टर, थ्रेसर, क्राशर ले लिहले सऽ. साँच पूछीं त ऊ बैल त हमन के संग साथ देबे आ गाड़ी घींचे वाला हमन के भाई रहले स. ऊ महादेव के नन्दी गृहस्थ जीवन क धुरी बन के परिवार क गाड़ी घींचे खातिर बैल बन के सँगे रहसु. महादेव हमन का धारना आ विश्वास में भोला आ औढरदानी रहलन बाकि ऊ अपना परिवार का कारने लोकदेव बनलन.
गनेश आ गउरी शुभ, शान्ति आ सुख समृद्धि क वाहक बन के हमन का गृहस्थ-लोक में समाइल रहे. एही से नन्दियो महराज बैल रूप में हमन क सहायक आ संरक्षक बन गइलन. उनहीं का चलते उनकर गऊ माता गृहस्थ क माता हो गइली. लड़िकन के अपना दूध से युवा बनावसु त बृद्धन के पोसन क के अरदुवाइ बनवले राखसु. पहिले बैल गृहस्थ का पुरुषारथ, शक्ति आ सामरथ क पहिचान रहले सऽ आ गाय ओकरा धन में गिनल जासु. गऊ रूप में ऊ धरती का ऊपर दूसर माता रहली. एहीसे उनकर गोबर होखे भा मूत; कुल्हि पवित्र मनात रहे. एतना पवित्र कि बरिजल जगहो प उनकर गोबर मूत छिरिक के पवित्र क लियाव; घर दुआर त लिपइबे पोतइबे करे; गृहस्थ का हर पहिल क्रिया आ अनुष्ठान में गाइ क गोबरे कामे आवे आ सुखाइयो गइला पर पवित्र ईंधन बने खातिर गोइंठा आ चिपरी बन जाय.
खेत से फसल कटाइ के खरिहाना आवे ओकरा पहिलहीं गोबर से धरती लिपाव. दँवरी हो गइला प अन्न का राशि पर इहे गोबर “बढ़ावन” बन के रखाव. बढ़ावन राखे का बेरा ना कवनो पंडित के ना पोथिये पतरा क जरूरत पड़े. “बढ़ावन” (वृद्धिकर्ता) खाली एगो टोटका ना रहले, सरधा बिश्वास से बनल बिघिनहर्त्ता गनेसजी रहले. महादेव पारबती पुत्र गनेसजी “बढ़ावन” बनके जहाँ बइठि जायँ; बिघिन बाधा आ उपदरो के का मजाल जे गृहस्थ का उपराजन के कवनो क्षति पहुँचे ? लरिकाईं में आ फेर बड़ो भइला पर हमहन के ना बुझाव. दरसल लोक व्यवहार आ ओकरा आचार बिचार क रहस्य समुझले पर बुझाला.
गोबर क गनस आ गोबरे क गउरी अच्छत-जल दूबि चढ़ते मूर्तिमान हो जाला लोग. लोक विश्वास के ई दृढ़ता आजु ले काहें बनल बा ? कारन बा कि गृहस्थ लोक के अधिष्ठात्री गौरी ‘परिवार’ का पालन खातिर अनपुरना (अन्नपूर्णा) बन गइली आ पहरा देबे खातिर गणेश जी बढ़ावन बन गइले. कृषि समाज आ खेतिहर संस्कृति उनके अनपुरना माई मनलस त बनवासी आ आश्रमन के रिसि-मुनी लोग उनके शाक पात फल फूल कंद मूल तरकारी क देवी “शाकम्भरी” मान के सरधा देखवलस. हमनी किहाँ चइत का नवरात में मइया हमहन का गृहस्थी के कुशल क्षेम जाने आ मंगल करे आवेली. लोक उनकर अगवानी धधाइ के करेला. कुवार का नवरात में इनका पूजन के अउरियो निहितार्थ बा. अनपुरना रूप हरियर साड़ी वाला उनकर गृहस्थ रूप ह. लाल साड़ी में उनकर पूजा दुर्गा रूप में होला. गौरी पारबती रूप गृहिणी वाला पारिवारिक रूप हऽ. केश बिखेरले करिया कलूठ, जीभि कढ़ले उनकर काली रूप प्रकृति रूप हऽ; जवन अनेत आ अत्याचार से क्रुद्ध दंड देबे में ना हिचकिचाय. लोक उनका प्रकृति रूप का निरंकुश आ क्रोधी सभावो क ओइसहीं मनलस जइसे उनका गृहस्थ गौरा पारबती वाला रूप के मनलस. गउरा महादेव गृहस्थ संस्कृति क आदर्श जोड़ी मानल गइलन. अड़भंगी शिव के शमशान से गृहस्थ जीवन में ले आवे वाली इहे गौरा करिया प्रकृति रूप छोड़ के गोर सुन्दर घरनी बन गइली. उनका बिना जइसे कैलाश सून रहे ओइसहीं काशी. ‘बे घरनी घर भूत क डेरा’ वाला कहाउत बुझला एही से बनल.
खेतिहर संस्कृति के आदिदेव महादेव आ गृहस्थ संस्कृति क आदिदेवी गउरा भलही़ शास्त्र आ पोथी पुराण मे़ं ‘पुरुष’ आ’प्रकृति’ भा शिव आ शक्ति रहे लोग बाकि लोक उनके अपने ढंग से अपना गृहस्थी आ पारिवारिक जीवन में अपनवलस. दूनों का संयोग आ मिलन के अपना गिरहस्ती क अधार मनलस.


text:
बिहार सरकार के शिक्षा विभाग राज्य के माध्यमिक आ उच्च माध्यमिक हाई स्कूलन में बहाल करे खातिर तीस हजार शिक्षकन के बहाली कार्यक्रम जारी कइले बावे. सोलह दिसम्बर से बीस जनवरी का बीच लोग के नियुक्ति पत्र मिल जाए के बात कहल जात बा. पुस्तकालयध्यक्षन के बहाली 21 जनवरी ले क लीहल जाई.
बिहार सरकार के शिक्षा मंत्री प्रशांत कुमार शाही के बयान आइल बा कि खाली शिड्यूले कास्ट के अभ्यर्थियन के अनट्रेंडो रहला पर शिक्षक बहाल कइल जाई. सांसद प्रभुनाथ सिहं एकर विरोध करत कहले बाड़न कि एह तरह के पक्षपात ना होखे के चाही आ सगरी अनट्रेंड उम्मीदवारन के शिक्षक बने के मौका मिले के चाहीं
पटना हाई कोर्ट के आदेश का बाद 29 सितंबर 2012 से पहिले बीएड पास कर चुकल अभ्यर्थी माध्यमिक आ उच्च माध्यमिक शिक्षक पद पर बहाली के पात्र मानल जइहें. बहाली के विज्ञापन 29 सितंबर 2012 के निकलल रहुवे बाकिर बाद में 18 अप्रैल के बहाली के मानदंड बदल दिहल गइल आ खाली ट्रेडे लोग के
सारण जिला में 1233 गो प्लस टू शिक्षकन के बहाली होखी. शिक्षा विभाग का तरफ से प्लस टू शिक्षक बहाली के जिलावार रिक्ति जारी कर दिहल गइल बा. 11 जून से 10 जुलाई का बीच अभ्यर्थियन के आवदेन नियोजन इकाई में जमा लिहल जाई आ मेधा सूची जारी भइला का बाद चुनाइल शिक्षकन के 30
बिहार में प्लस टू शिक्षक लोग के बहाल करे ला 11 जून से 10 जुलाई का बीच अभ्यर्थियन से आवेदन लिहल जाई. आ ओकरा बाद दस जुलाई से तीस अगस्त का बीच बहाली के सगरी प्रक्रिया पूरा कर लिहल जाई. अभ्यर्थियन के मेरिट लिस्ट अनुमोदित हो गइला का बाद चुनाइल अभ्यर्थियन के बहाली के चिट्ठी
बिहार में माध्यमिक शिक्षकन के बहाली खातिर दरखास्त सोलह अगस्त से पंद्रह सितम्बर का बीच जमा करावल जाई. एह बहाली के अधिसूचना जारी कर दिहल गइल बा. दरखास्त जमा भइला का बाद सोलह से उनतीस सितंबर का बीच मेधा सूची बना लिहल जाई जवना के प्रकाशन आठ सितम्बर के होखी आ नौ अक्टूबर से तीस
सोमार का दिने कैबिनेट तय कइलसि कि राज्य में अध्यापक पात्रता परीक्षा २०११ के अर्हता परीक्षा बना दिहल जाई. एहसे एह परीक्षा में अर्ह, चुने लायक, अभ्यर्थियन के शिक्षक पद पर बहाल कइल जा सकी. साथही फैसला लिहल गइल बा कि जे लोग उच्च प्राथमिक अध्यापक पात्रता परीक्षा पास कर लिहले बा ओह लोग के


text:
भोजपुरी के सुपरस्टारनी रानी चटर्जी के जलवा सगरी बिहार में देखे के मिलत बा जहाँ रानी चटर्जी के हालिया रिलीझ फिलिम ‘शेरनी’ पूरा दमखम से शानदार व्यवसाय करत बिया . एह फिलिम के प्रमोशन ला जब रानी चटर्जी सिनेमाघरन में पहुँचली त उनुका के देखे ला दर्शकन के हुजुम उमड़ पड़ल. सगरो उनकर शानदार स्वागत भइल.
नारी प्रधान आ एक्शन फिलिम कइला का चलते औरतन आ नवहियन के पसंदीदा रानी चटर्जी के ‘शेरनी’’ कई शहर में तीसरका हफ्ता में आ गइल बिया आ बाजार के नब्ज थामे वाला लोग बतावत बा कि दोसरा बड़का नायकन के हालिया रिलीज फिलिमन से बढ़िया बिजनेस एह फिलिम “शेरनी” के रहल बा.
(प्रशांत निशांत)


text:
भोजपुरी सिनेमा के स्टार पंकज केसरी अब भोजपुरिया परदा छाप लेबे के तइयार बाड़न. उनका पूरा यकीन बा कि उनकर आवे वाली फिलिमन के सफलता का साथे ऊ दर्शकन का दिलो दिमाग में आपन जगह बना लीहें. एह साल उनकर आवे वाली फिल्मन में पहिलका होखी द ग्रेट हीरो हीरालाल जवना में उनकर नायिका बाड़ी हॉट गर्ल मोनालिसा.
ओकरा बाद आई मेरा बलमा छैल छबीला जवना में पंकज के नायिका बाड़ी स्टार अदाकारा रानी चटर्जी. इहे जोड़ी फेर नजर आई अनूप जलोटा के फिल्म तेजाब में, जवना में अनारा गुप्तो बाड़ी.
अजय श्रीवास्तव निर्देशित फिल्म नथुनिये पे गोली मारे में पंकज के नायिका बाड़ी गुंजन पंत. पंकज के कई गो फिलिम फ्लोरो पर बाड़ी सँ जवना में जुदाई, त्रिनेत्र, रिक्शावाला आई लव यू, जीजा जी की जय हो, साँवरिया तोहेस लागी कैसी ये लगन, लागल प्रेम रोग वगैरह.
(स्रोत : प्रशान्त निशान्त)


text:
अंक - 76 (19 अप्रैल 2016) चइता विशेषांक कऽ रचना सूची
संपादकीयचइता नाही बसे अब गाँव में
लेखचइता चित्त से जोड़ेला - केशव मोहन पाण्डेय
आम के बउर आ गुरचरा नीयन चइत - परिचय दास
लोक जीवन आ सामाजिक सरोकार में अमृत घोरत चइता गीत - जनकदेव जनक
आइल चइत उतपतिया हो रामा - प्रो अभिषेक भोजपुरिया
समय के धुर में भुलाइल में चइता - डॉ० उमेशजी ओझा
भोजपुरिया समाज में चइत महिना - जयशंकर प्रसाद द्विवेदी
चइता कहीं भा चइतावर - अशोक कुशवाहा
चइत में हियरा - विजय मिश्रा 'बाबा'
चइताबोले कोइलरिया - हरिद्वार प्रसाद ‘किसलय’
डॉ अशोक द्विवेदी जी के चार गो चइता
पिया नाही घरवाँ - जयशंकर प्रसाद द्विवेदी
केशव मोहन जी कऽ तीन गो चइता
मन लागे ना भितरिया - डॉ.कमल किशोर सिंह
चइत पिया अइहें - महातम मिश्र 'गौतम'
कइसे काढ़ी सगुनवा? - रजनीकांत राकेश
डॉ. रामरक्षा मिश्र विमल जी कऽ चारि गो चइता
पिंहके परनवा - देवेंद्र आर्य


text: भोपाल। भारतीय जनता पार्टी के प्रदेश उपाध्यक्ष व प्रदेश संगठन चुनाव अधिकारी अजयप्रताप सिंह ने पार्टी के वरिष्ठ नेताओं की सहमति से 43 जिला अध्यक्षों की घोषणा कर दी है। मुरैना अनूप सिंह भदौरिया, भिण्ड संजीव कांकर, दतिया विक्रम बुन्देला, ग्वालियर नगर देवेश शर्मा, श्योपुर अशोक गर्ग, शिवपुरी सुशील रघुवंशी, सागर राजा दुबे, टीकमगढ़ अभय प्रताप सिंह यादव, छतरपुर पुष्पेन्द्र प्रताप सिंह, दमोह देवनारायण श्रीवास्तव, पन्ना सदानंद गौतम, रीवा विद्या प्रकाश श्रीवास्तव, सीधीलालचन्द गुप्ता, सिंगरौली कांतदेव सिंह....


text:
मानव बस्ती
भूगोल, सांख्यिकी, आ पुरातत्व बिज्ञान में बस्ती, स्थानीय निकाय भा सघन क्षेत्र एगो अइसन समुदाय के समझल जाला जहवाँ लोग रहेला। बस्ती के जटिलता एगो छोट जगह पर कुछेक घर के समूह से लेके सब से बड़हन शहर जवन चारो तरफ से सघन आबादी से घिरल बा तक फैलल हो सकत बा। बस्ती के मतलब एगो छोट टोला (टोल/टोली, अंगरेजी: Hamlet (हैमलेट)), गांव, कस्बा आ शहर हो सकत बा। बस्ती ऐतिहासिक गुण जइसे की तारीख भा सदी जे में उ बसावल गइल रहल भा पहिला हाली फलाना द्वारा बसावल गइल रहल इ बात से भी रूबरू होला।
भू-स्थानिक भविष्यवाणी मॉडलिंग के क्षेत्र में बस्ती के मतलब होला शहर, कस्बा, गांव भा मकान कुल के समूह जहां लोग रहेला भा काम करेला। [1]
एगो बस्ती में पारंपरिक तौर पर कुछ बनावल सुबिधा कुल हो सकत बा जइसे की सड़क, खेत के चारो ओर कांट के घेरा, खेत, सीमांकन, क्यारीं, गड्ढा, तालाब, बगइचा, चक्किघर भा मंदिर। [2]
संदर्भ[संपादन]
- ↑ Dutta, Biswanath; Fausto Giunchiglia; Vincenzo Maltese (2010). "A Facet-Based Methodology for Geo-Spatial Modeling". GeoSpatial Semantics: 4th International Conference, GeoS 2011, Brest, France (PDF). प. 143.
- ↑ Medieval Settlement Research Group


text:
लेखकवृंद
- अभय कृष्ण त्रिपाठी "विष्णु"
- अमरकांत
- अरुण शीतांश
- आचार्य महेन्द्र शास्त्री
- आर. डी. एन. श्रीवास्तव
- आसिफ रोहतासवी
- इंजीनियर राजेश्वर
- कन्हैया प्रसाद तिवारी
- कन्हैया सिंह 'सदय'
- कमला प्रसाद मिश्र ‘विप्र’
- कुबेरनाथ मिश्र 'विचित्र'
- कुलदीप नारायण ‘झड़प’
- कैलाश गौतम
- गंगा प्रसाद 'अरूण'
- गंगाशरण शर्मा
- गायत्री सहाय
- गोरख पाण्डेय
- चंद्रशेखर मिश्र
- चन्द्रभूषण पाण्डेय
- चन्द्रशेखर प्रसाद ‘परवाना’
- जगदीश खेतान
- जनकदेव जनक
- जनकवि भोला
- जयशंकर प्रसाद द्विवेदी
- जितराम पाठक
- जौहर शफियाबादी
- डा उमेशजी ओझा
- डा. गोरख प्रसाद मस्ताना
- डा. डी.टी. राव "बेकाम"
- डा. बच्चन पाठक 'सलिल'
- डा. रीता सिन्हा
- डा0 शत्रुधन पाण्डेय
- डाॅ. राजेन्द्र प्रसाद सिंह
- डॅा० जयकान्त सिंह 'जय'
- डॉ अशोक द्विवेदी
- डॉ ओम प्रकाश सिंह
- डॉ जनार्दन सिंह
- डॉ. रामरक्षा मिश्र विमल
- डॉ.कमल किशोर सिंह
- तेग अली-तेग
- दिलीप कुमार
- दिलीप कुमार पाण्डेय
- दूधनाथ उपाध्याय
- देवेन्द्र आर्य
- धरीक्षण मिश्र
- नन्दकुमार त्रिपाठी
- नर्वदेश्वर पाण्डेय देहाती
- परिचय दास
- पाण्डेय कपिल
- प्रभाकर पांडेय
- प्रभुनाथ उपाध्याय
- प्रभुनाथ मिश्र
- प्रभुनाथ सिंह
- प्रशान्त पाण्डेय
- प्रसिद्ध नारायण सिंह
- प्रो. हरिकिशोर पाण्डेय
- बाबू रघुबीर नारायण
- बिसराम
- बेढब बनारसी
- बेबाक जौनपुरी
- भगवती प्रसाद द्विवेदी
- भिखारी ठाकुर
- भोला प्रसाद ‘आग्नेय’
- भोलानाथ 'भावुक'
- भोलानाथ गहमरी
- मनोरंजन प्रसाद सिंह
- महेन्द्र मिश्र
- मास्टर अजीज
- मुकुन्द मणि मिश्रा
- मृत्युंजय अश्रुज
- मोती बी.ए.
- रसिक बिहारी ओझा 'निर्भीक'
- राजीव उपाध्याय
- राधामोहन चौबे 'अंजन'
- राम जियावन दास 'बावला'
- रामदरश मिश्र
- रामनारायण उपाध्याय
- रामविचार पाण्डेय
- रामेश्वर सिंह 'कश्यप'
- राहुल सांकृत्यायन
- लाल बिहारी गुप्ता 'लाल'
- विवेकी राय
- विश्वनाथ प्रसाद 'शैदा'
- शशि प्रेमदेव
- सत्यनारायण मिश्र ‘सत्तन'
- सुरेश कांटक
- सौरभ पाण्डेय
- हीरा ठाकुर
- हीरा डोम
गमछा पाड़े -3 - अभय कृष्ण त्रिपाठी "विष्णु"
पाड़ेजी अपना आफिस में पुलिस के पास से मिलल कापी फाइल से माथा पच्ची करत रहलन कि बहरी से ठलुआ चाय ले के अइलस अउरी टेबल पर रख के पाड़ेजी के तनिका देर निहरला क बाद टोकलस,'गुरू हम त कहत हईं कि एह मामिला क छोड़ दऽ. बहुत पेचीदा हवऽ.'
एतना सुन ला पर पाड़ेजी ओकरा के घूर के देखले अउरी चाय के चुस्की लिहला का बाद इत्मीनान से जवाब दिहले, 'कऊनो पेचीदा नईखे बबुआ. कातिल तक त हम पहुँच चुकल बानी.'
'काऽऽऽऽऽऽ?' पाड़ेजी के जवाब ओकरा खातिर आश्चर्य से कम ना रहे, एकरा पहिले कि पाड़ेजी अउरी कुछ कहते चाहे ठलुआ के अउरी कउनो प्रतिक्रिया होखित ऊहाँ पंडिताईन जी आ गइली. कहली कि, 'बाप ना मारे मेंढ़की, बेटा तीरंदाज! तनी हमहूँ त सुनी कि के हौ कातिल?' पंडिताईन के आवाज अउरी आगमन से पाड़ेजी के मुहँ अइसन हो गइल जइसे बूझला चाय मे चीनी क जगहा नमक पड़ गइल होखे. 'अब साँप काहे सूँघा गइल ? बोलऽतार काहे नाहीं?'
'हम कतना हाली कहले बानी कि हमरा दिमाग के चैलेन्ज मत करीहऽ. तोहरे ना, सबका के कातिल के नामो मालूम हो जाई, अउरी सबका सोझा कातिल सबूत क साथे पकड़ियो लिहल जाई. बाकि एकरा खातिर अब तोहरो एगो काम करे के पड़ी.'
'ऊ काऽऽ?' अबकी अचकचाये के बारी पंडिताईन के रहे कि ई मामिला में उनकरो काम करे के पड़ी.
'मुहँ बन्द कर लऽ ना त माखी घुस जाई. रहल सवाल का करे के बा, त ज्यादा कुछुओ ना, बस कम से कम तीन दिना ले ठलुआ के भूल जा काहे से कि तीन दिना ले ई हमरा काम में बिजी रही.' एतना कहला क बाद पाड़ेजी, पंडिताईन के प्रतिक्रिया जाने क पहिलही ठलुआ के कानी में मुहँ लगा के कुछ फुसफुसाए लगले आ ठलुआ ध्यान लगा के अइसे सुने लागल जइसे कि ओकरा ले बुद्धमान मनई पाड़ेजी के कहीं ना मिली.
ठलुआ के सब समुझवला क बाद पाड़ेजी ओकरा हाथ में सौ सौ के पाँच गो नोट देके ओकरा के जाये क साथ साथ बहुत सावधानी से काम करे क सलाह दिहले. ओकरा बाद ठलुआ उहाँ से चल गइल आ पंडिताईन ओकरा के जात देखते रह गईली.
'ठलुआ गइल आ अब तीन दिना क बादे आई. अब एगो चाह अउरी पिया द त हमहूँ ड्युटी पर चलीं. महादेव बाबू का घर के लोग के खबर लेबे के बा.' पाड़ेजी के बात सुनि के पंडिताईन मुँह बनवली अउरी झटकारत के 'हूँ' कहत आफिस से बहरी चल गइली. पाड़ेजी एक पल ले दरवाजा का तरफ देखला क बाद आपन सामान बटोरे लगले आ फेर कुछ बड़बड़ात सामान लेके बहरी चल गइले. जइसे उनका पंडिताईन क हाव भाव से अंदाजा हो गइल रहे कि फिलहाल चाय त का पनियो ना मिली.
महादेव बाबू क घरे दलानी में सब लोग बइठल रहे आ पाड़ेजी एहर ओहर टहलत आपन बात कहत रहलन, 'जईसन कि सबका के मालूम बा, महादेव बाबू क लाश जवन हालात में मिलल ओ हालात में मौत के कारन सिर्फ अउर सिर्फ आत्महत्या हो सकेला. बाकि बन्द कमरा में पंखा से लटकत लाश का साथे साथे टेबल पर राखल शराब का गिलास में जहर मिलावल शराब मिलला से मामला पेचीदा हो गइल बा.' एतना कहला क बाद पाड़ेजी बारी बारी से सबकर चेहरा पढ़े के कोशिश करे लगले. बाकि कुछ समझ में ना अईला पर फेर कहे शुरु कइले, 'साथे साथे पुलिस के ई भी कहना बा कि महादेव बाबू के दिल के दौरो पड़ल रहे. बाकिर ....?' एतना कहला का बाद पाड़ेजी एक बार फेर रुकले आ सबकरा के देखे लगलें. 'लेकिन का गमछा चच्चा..?' अबकी बेर पारी पाड़ेजी का कुछ अउरी कहला का पहिलहीं ममता अपना जगह बइठले बइठले सवाल कईलस, 'लेकिन पोस्टमार्टम रिपोर्ट त ई कहत बा कि महादेव बाबू के मौत दम घुटला से भइल बा.'
'आ शायद इहे एगो कारण बा कि पुलिस खातिर ई वारदात एगो बुझऊवल बनके रह गइल बा. बाकि हमरा खातिर ना.' एतना कह भईला पर पाड़ेजी जेकरा सामने रुकले ऊ ममता रहे. तनिका देरी ओकरा के निहारे के बाद पाड़ेजी ममता से कुछ पुछे लगले, 'हम सुनले बानी कि तू साइंस के पढ़ाई करत बाड़ू आ तोहरा विषय में रसायन शास्त्र मुख्य बा.'?;
'जी,, लेकिन??' सवाल के जवाब देबत खानि ममता क चेहरा पर बेचैनी आ गइल.
'बेसी हलकान होखे के दरकार नईखे. बात एतने बा कि महादेव बाबू के शराब का गिलास में जवन जहर मिलल बा ऊ जहर तोहरे जईसन मनई के आसानी से मिल सकेला.'
'का???' ई बात सुन के सब पाड़ेजी के आश्चर्य से देखे लागल अउर पाड़ेजी आपन पान मसाला खाये में बिजी हो गइले.
----------------------------------------------
अभय कृष्ण त्रिपाठी "विष्णु"
सदस्यता लें टिप्पणियाँ भेजें (Atom)
ट्वीट
परसिध पोस्ट
-
भोजपुरी साहित्य के विकास के क्रम में एक से बढि के एक संतन के जोगदान बा। ओही परम्परा आगे बढावले बानी भीखा साहब जी। इंहा कऽ भोजपुरी कऽ कबी...
-
पगे पग ठोकर समय के नचवना कइसन जिनगी सटत रोज पेवना॥ घुमल अस चकरी पलिहर जोताइल नमियो ना खेते बीया बोआइल उमेदे से अंखुवा , फोरी न भुंइयाँ इह...
-
(सब लड़िका क्लास के एगो कोना में बिटोराइल बा, दुगो बेंच गिरल बा चिरकुटवा ओहिमें दबाके माई-माई चिचियाता, लबेदा सुथनी एकदोसरा के झोंटा नवा के...
-
चिथरा पहिर घुसरि पुअरा में देखत सुघर सोनहुल सपना ऊसर बंजर परती धरती सींचि-सींचि लोहू से अपना हम दुनिया के सरग बनवलीं नंदन वन अइसन चमक...
-
केहू आज दिल से भुलाई त कइसे हिया से कहीं दूर जाई त कइसे। कजरवा से चाहे लिखे प्रेम पोथी कि लोरवा से पाती लिखाई त कइसे। बड़ी सांकरी प्रेम के ...
-
रोवाँ झारेला जब जब चुनाव आवैला तरवा चाटैं धीरे धीरे सुहरावैला हार जीत से कउनो मतलब नाहीं राखै जेतना भी लह जाला ठाट से लहावैला गाँव से सिवा...
-
" बाउजी, बाउजी....तनी ऊपर देखेम...उम्म्म्म्म... ना..लइटवा के अंजोरा तनी खड़ियाs जाईं..." बाउजी धीरे धीरे खटिया से उठेके कोसिस कई...
-
नन्हीं–सी गुड़िया के गोदिया उठवलैं लोरिया सुनाय नैन निदिया बलवलैं अँगले में झरैला दुलार हो बाबा मोर आवैं बखरिया॥ नेहिया की छँहियाँ में गु...
-
अंक - 76 (19 अप्रैल 2016) चइता विशेषांक कऽ रचना सूची संपादकीय चइता नाही बसे अब गाँव में लेख चइता चित्त से जोड़ेला - केशव मोहन पाण्डेय...
-
सबही बतावत नीमन हाल अबहीं मनाईं नवका साल॥ पिछिली बात भइल पुरानी गलती सही सभ नादानी बिन चारा के पड़ल जाल ॥ अबहीं मनाईं......... बड़ बडुवन के ...


text:
कबो सुख त कबो, परेशानी से गुजरल
कबो आग त कबो, पानी से गुजरल
कबो लड़िर्काइं त कबो,जवानी से गुजरल
एगो जिनगानी, केतना कहानी से गुजरल।
कबो काम त कबो, आराम से गुजरल
कबो बदनामी त कबो, नाम से गुजरल
कबो छांह त कबो, घाम से गुजरल
कबो निहोरा त कबो, सलाम से गुजरल
कबो दिकत त कबो, आसानी से गुजरल
एगो जिनगानी, केतना कहानी से गुजरल।
कबो खिसियाके त कबो, प्यार से गुजरल
कबो नगद त कबो, उधार से गुजरल
कबो किनार त कबो, मझधार से गुजरल
कबो रुईया त कबो, पहाड़ से गुजरल
कबो सोना त कबो, चानी से गुजरल
एगो जिनगानी, केतना कहानी से गुजरल।
कबो कमजोर कबो, बरियार से गुजरल
कबो हलुकाह त कबो, भार से गुजरल
कबो गली कुची, कबो बाजार से गुजरल
कबो अकेला त कबो, हजार से गुजरल
कबो मनलस कबो, मनमानी से गुजरल
एगो जिनगानी, केतना कहानी से गुजरल।
कबो मस्ती में कबो, जिमेदारी से गुजरल
कबो भालु त कबो, मदारी से गुजरल
कबो निरोग त कबो, बेमारी से गुजरल
कबो छुंछे त कबो, तरकारी से गुजरल
कबो ठेला त कबो, दोकानी से गुजरल
एगो जिनगानी, केतना कहानी से गुजरल।
कबो मिठ त कबो, तित से गुजरल
कबो गीत त कबो, संगीत से गुजरल
कबो हार त कबो, जीत से गुजरल
कबो पट त कबो, चित से गुजरल
कबो नाफा त कबो, घानी से गुजरल
एगो जिनगानी केतना कहानी से गुजरल।
कबो गर्व त कबो, पछताके गुजरल
कबो शांत त कबो, छटपटाके गुजरल
कबो निकलल त कबो, अटकाके गुजरल
कबो सीधा कबो उल्टा, लटकाके गुजरल
कबो ईमानदारी कबो, बेईमानी से गुजरल
एगो जिनगानी केतना कहानी से गुजरल।
लेखक: मिथिलेश मैकश
ध्यान दीं: ई भोजपुरी कविता हैलो भोजपुरी पत्रिका से लिहल गइल बा


text:
जबरा मारबो करे आ रोवहूं ना देव. एह देश में हिन्दू के हालत अइसन हो गइल बा कि ओकरा पर होखत अत्याचार भा ओकरा साथे होखत अन्याय का खिलाफ कतहीं कवनो सुनवाई नइखे. अउर त अउर अदालतो हाथ खड़ा कर देली सँ जब मामिला हिन्दुवन के अधिकार खातिर होखेला. आजादी का बाद देश में बनल इस्लामी संस्कृति माने वाला जवाहरलाल के सरकार अइसन इन्तजाम करा गइल कि हिन्दुवन के कवनो ठौर नइखे बाँचल. अउर त अउर देश के इतिहासो में हिन्दुवन के जगहा ना मिलल काहे कि बँवारा गिरोह के ई कबो मंजूर ना रहल कि भारत अपना संस्कृति आ गौरवपूर्ण अतीत के यादो कर सको आ इतिहास लेखन पर बँवारा गिरोह अइसन काबिज हो गइल कि आजु ले ओकरा के बदलल नइखे जा सकत.
मजहबी आधार पर देश के बँटवारा भइला का बावजूद बहुते मुसलमान एहिजे रहि गइलें आ आजु ले फरत फुलात बाड़ें. जबकि पाकिस्तान आ बांगलादेश में रुक गइल हिन्दू कहाँ बिला गइलें केहू ना बता सके. पाकिस्तान के बाति त छोड़िए दीं, हिन्दुस्तान के कश्मीरो से हिन्दूवन के मार भगावल गइल आ ऊ अपने देश में रिफ्यूजी बनि के जिए ला मजबूर हो गइलें. जे ओह लोग पर अत्याचार कइल ऊ त आतंकी हो गइलें आ ई कायर जमात अपना पर अत्याचार होखला का बावजूद मुकाबला ना कर सकल.
आजु देश के आठ गो राज्यन में हिन्दू अल्पसंख्यक रहि गइल बाड़ें. तकलीफ त एकर बा कि एकरा बावजूद उनुका के ओह राज्यन में अल्पसंख्यक नइखे मानल जात. सुप्रीम कोर्ट में गोहार लगावल लोग त ओहिजो एह लोग के गोहार खारिज हो गइल. जम्मू कश्मीर, पंजाब, लक्षद्वीप, मिजोरम, नागालैण्ड, मेघालय, अरुणाचल प्रदेश, अउर मणिपुर में हिन्दू अल्पसंख्यक हो चुकल बाड़ें आ जल्दिए कुछ अउर राज्यन में होखे जा रहल बाड़ें. आ जहाँ जहाँ एह लोग के संख्या घटल बा भा घटत जात बा ओहिजा ओहिजा एह लोग के मजहबी अधिकारो के संरक्षा ना मिल पावे. कबो एह लोग के पूजा पर रोक लाग जाला त कतहीं लाश जरवला पर. हद देखे के बा त दिल्ली में देख सकीलें. सड़क का एह पार बसल हिन्दुवन के शिविर में बिजली कात दीहल गइल बा जबकि ओह पार बसल रोहिंगन का शिविर में हर तरह के सुविधा मौजूद बा. घुसपैठियन के हर तरह के दस्तावेज बहुते आराम से बन जाला आ ऊ देश के नागरिक बन जालें जबकि पाकिस्तान से जान बचा के भागल हिन्दुवन के एहिजा से लवटा दीहल जा रहल बा आ लवटला का बाद ओह लोग के जवन दुर्दशा होखत बा तवन बर्दाश्त का बाहर बा. बाकिर हिन्दुवन के अपने में अइसन लड़ा भिड़ा के राखल गइल बा कि ऊ कबो जाति का नाम पर, कबो भाषा का नाम पर, आ कबो पानी का नाम पर एक दोसरा के जान के दुश्मन बनि के अपने बरबादी के राह सुगम बनावत जालें. अगर जे कहीं अगिला बेर मोदी के सरकार ना बनल त हिन्दुवन का साथे जवन बीते वाला बा तवन सोचिए के मन काँप जात बा.
आ ईयाद आवे लागेला लड़िकाईं में सुनल घुघुवा मन्ना, उपजे धन्ना, सम्हरिए बुढ़िया रे तोर सगरी खेत खइलसि जंगली भईंसिया. बा केहू के चिन्ता ? नया भिति उठेला पुरान भिति ढहेला सोचि के तोस पवला के जरुरत नइखे काहे कि रउरा त ओह ढहत भिति का नीचे दबाए के बा.


text:
Home Tags चालीसा
Tag: चालीसा
श्री शनि चालीसा
शनि देव के दंडाधिकारी मानल जाला। शनि देव के पूजा अर्चना से जीवन के कठिनाई दूर हो जाला। शिव पुराण मे कहल गइल...
श्री दुर्गा चालीसा
हिन्दू धरम में दुर्गाजी के आदिशक्ति मानल जाला। दुर्गाजी पार्वती जी के अवतार हईं एहि से ईहा के निवास कैलाश ह, दुर्गा जी के...
श्री लक्ष्मी चालीसा
हिन्दू धरम के अनुसार लक्ष्मी जी के धन आ वैभव के देवी मानल जाला। लक्ष्मी जी भगवान विष्णु के मेहरारू (पत्नी) हई। दिवाली प...
श्री हनुमान चालीसा
हिन्दू धरम में हनुमान जी के वीरता, भक्ति आउर साहस के परिचायक मानल जाला। शिवजी के रुद्रावतार मानल जाये वाला हनुमान जी के बजरंग...


text:
सरकार आपन ताकत देखवलसि
केन्द्रीय मंत्री शशि थरुर से अझूराए वाला ललित मोदी पर अब सरकार के नजर टेढ़ हो गइल बा. काल्हु आईपीएल आफिस पर आयकर विभाग के छापा पड़ल जवना में अधिकारी ई बात जानल चाहत रहलें कि टीमन के पइसा केने से आवत बा आ कइसे आवत बा. वइसे शरद पवार एह मामिला में ललित मोदी के पक्ष लिहले बाड़े. खेल मंत्री गिल कहले बाड़े कि आईपीएल क्रिकेट ना हऽ पइसा कमाये के धंधा भर ह आ एह गोरखधंधा के बढ़िया से जाँच होखे के चाहीं.
नक्सली मुद्दा पर चिदम्बरम टाँठ भइले
सोनिया गाँधी आ मनमोहन सिंह से समर्थन पा के गृह मंत्री संसद में पूरा टाँठ हो गइलें आ उनका रीति नीति के आलोचना करे वालन के दो टूक कहलन कि नक्सली मुद्दा पर रोमांटिक होखला के जरुरत नइखे. ओकनी के मकसद अब खुला बा आ ऊ सत्ता पर काबिज होखे के कोशिश कर रहल बाड़े. जरुरत बा ओकनी का साथ पूरा कड़ाई करे के. भाजपा के सांसद नक्सलियन से निबटे के चिदम्बरम के प्रयास के समर्थन कइलें बाकिर कहलें कि कांग्रेस में अधिया माओवादी भरल पड़ल बाड़े जवना चलते सरकार पूरा ताकत से नक्सलियन से निबट नइखे पावत.
लड़कियन के तलाशी लेबे वाला मास्टर लोग के विरोध का बाद मारपीट
बनारस के कृषक इंटर कालेज में संस्कृत व्याकरण का परीक्षा का दौरान मास्टर साहब लोग लड़कियन के जामा तलाशी लिहल शुरु कर दिहल त परीक्षार्थी आ अभिभावक एह बात के विरोध कइलें. जवना का बाद मास्टरन के साथे ओहलोग के गुण्डो जुड़ गइलें आ परीक्षार्थियन के दउड़ा दउड़ा के पीटलें. असल बात रहे कि मास्टर साहब लोग प्रति परीक्षार्थी पाँच सौ रुपिया सुविधा शुल्क माँगत रहे जवन देबे के परीक्षार्थी तइयार ना रहलें.
भोजपुरी के भीष्म पितामह द्रोपदी के चीरहरण के खिलाफ खड़ा भइलें
महाभारत के भीष्मपितामह त अपना राजभक्ति का चलते भरल सभा में हो रहल द्रोपदी के चीर हरण के विरोध ना कर पवलें बाकिर भोजपुरी के भीष्म पितामह कहल जाये वाला भरत शर्मा व्यास तय कइले बाड़ें कि भोजपुरी नाम के द्रोपदी के चीरहरण ना होखे दीहें. काल्हु बलिया में पत्रकारन से बातचीत में कहलें कि भलही अश्लीलता का खिलाफ उनकर अभियान देर से शुरु भइल बा बाकिर अब रुकी ना चलते रही जबले भोजपुरी से अश्लीलता के खात्मा ना कर दीहें. कहलन कि अश्लील गीत गावे वालन के साकाजिक वहिष्कार करावल जाई.
मम्मी के बेटा कतनो मेहनत कर लेस कांग्रेस के डूबत नईया बचा ना पइहें
बसपा नेता स्वामी प्रसाद मौर्य कहले बाड़ें कि ६३ साल ले देश में सरकार चलावल लोग तब त दलित गरीब अल्पसंख्यकन के कल्याण ना कर पावल लोग त अब कांग्रेस के दाल नइखे गले वाला. मौर्या के बात मानीं त कहलें कि राहुल का सभा में बमुश्किल दस हजार लोग आइल होखी.
बिहार में सत्तर हजार शिक्षकन के बहाली जून में
प्राथमिक विद्यालय के शिक्षक बने के अभ्यर्थी लोग खातिर खुशखबरी बा कि ओह लोग के प्रमाणपत्र सत्यापन के काम लगभग पूरा हो चुकल बा आ जून में सत्तर हजार लोग के नियुक्ति पत्र दे दिहल जाई.
जबरा मारबो करे आ रोवहु ना देव
बिहार का बगहा में मुड़ाडीह गाँव के एगो दलित लड़की का साथे दुराचार करे वाला मनबढ़ थाना में शिकायत दर्ज करवला का बाद ओकर माथ के केश काट के भर गाँव घुमवलन सँ आ केहू के हिम्मत ना भइल कि एह अत्याचार के विरोध कर सके. पुलिसो अपने चाल में चलत बिया आ केहू के गिरफ्तारी के खबर नइखे.
बसपा नेता के हत्या का मामिला में चार जने गिरफ्तार
पुरान रंजिश का चलते गोण्डा के बसपा नेता हनुमान शरण शुक्ल के अम्बेडकर जयन्ती का दिने भरल सभा में मंच पर गोली मार के हत्या कर दिहल गइल. पुलिस अब एह मामिला में चार आदमी के गिरफ्तार कर के पूरा मामिला के खुलासा कर दिहले बिया. गिरफ्तार आरोपियन में एगो बालकृष्ण मिश्रा के पिता उमाशंकर मिश्रा के हत्या के मुख्य आरोपी रहलें ऊ बसपा नेता.
युलिप विवाद में सेबी सुप्रीम कोर्ट चहुँपल
१४ गो कंपनियन के युलिप कारोबार पर रोक लगावे वाली सेबी खुदे सुप्रीम कोर्ट चहुँप गइल जबकि प्रभावित कंपनी अबही कोर्ट जाये के तइयारिये करत बाड़ी सँ. सेबी के आदेश का बाद ८ कंपनी नया युलिप पालिसी जारी ना कर पइहें . हँ पुरनका पालिसी पर जमा ले सकेलें. ओने इरडा कहले बा कि ऊ लोग आपन कारोबार चलावत रहे.
दिल्ली के डेयर डेविल्स जीतलें
आईपीएल तीन में लगातार तीन गो मैच हरला का बाद काल्हु का मैच में चेन्नई सुपर किंग्स के हरा के दिल्ली डेयर डेविल्स अंकतालिका में तीसरका जगहा पर काबिज हो गइल. सेमीफाइनल खेले वाला चार गो टीम के फैसला अबही तक फाइनल नइखे हो पावल आ उलटफेर के गुंजाइश बाँचल बा.


text:
संस्कार भारती अपना मासिक संगोष्ठी मे भोजपुरीके शलाका पुरुष आचार्य पाण्डेय कपिल के इयाद कइलस । संस्कार भारती के ध्येय गीत आ सरस्वती बंदना के बाद भोजपुरी कवि आ संस्कार भारती शास्त्रीनगर इकाई के अध्यक्ष जे.पी. द्विवेदी के संयोजन आ निर्देशन मे मुख्य अतिथि पूर्वाञ्चल भोजपुरी महासभा के अध्यक्ष अशोक श्रीवास्तव जी आ भोजपुरी कवि मनोज भावुक जी आचार्यपाण्डेय के चित्र पर माल्यार्पण कइले। फेर उहवाँ उपस्थित सभे कवि लोग आचार्यपाण्डेय के पुष्पांजलि अर्पित कइले ।
एह अवसर हिन्दी आ भोजपुरी के जवन संगम बनल , उ इयाद करे जोग रहे । आवे वाले 25 दिसंबर जवन भारत रत्न अटल बिहारी बाजपेयी आ भारत रत्न महामना मदन मोहन मालवीयजी जनम दिन पर सभे कवि लोग अपने कविता , गीत आ गजल से उनका के काव्यांजलि से ईआदकरी। शहर के भोजपुरी कवि जयशंकर प्रसाद द्विवेदी आचार्य पाण्डेय कपिल केव्यक्तित्व आ कृतित्व पर आपन बात रखले के बाद अपने भोजपुरी गीत “अन्हरिया मे हलचल भइल” से अटल जी आ महामना मालवीय जी के आपन काव्यांजलि दीहले । गोष्ठी मे करीब दूदर्जन कवि लोग अपने काव्य सरिता मे सभे के सराबोर कइले ।
भोजपुरी के सुविख्यात कवि मनोज भावुक जी आचार्य पाण्डेय कपिल के कई गो संस्मरण सुनवले । उनके “जीभ बेचारी का करी” जइसन कई गो दोहा , गीत आ गजल सुनवले। आचार्य पाण्डेय कपिल के बारे मे बोलत बेर मनोज भावुक जी उनके भोजपुरी केआचार्य महावीर प्रसाद द्विवेदी के समकक्षखड़ा कइले । फेर अपने गजल “तनि तनि” से सभे के मोहे मे सफल रहने । उहवें मुख्यअतिथि अशोक श्रीवास्तव जी अपने भोजपुरी गीत से सभे के गुदगुदवले । अंतिम मे गोष्ठी के अध्यक्ष हिन्दी के वरिष्ठकवि महेश सक्सेना जी अपने गीत आ गजल से गोष्ठी के अपने चरम पर पहुंचा दीहले ।गोष्ठी के सफल संचालन अदरणीया डॉ तारा गुप्ता अंत तक सभे के बान्ह के राखे मेकामयाब रहनी । कुल मिला के ई कहल जा सकत बा कि संस्कार भारती के ई गोष्ठी ढेर दिनतक सभे के जेहन मे बसल रही।
लाल बिहारी लाल
वरिष्ठ साहित्यकार एंव पत्रकार
(दिल्ली, एन.सी.आर प्रभारी, पत्रकारिताकोश)